Intoleransi Laktosa: Alahan Laktosa

Menurut World Health Organization (WHO), lebih daripada 6 bilion manusia adalah pengguna susu dan produk tenusu dan kebanyakannya adalah daripada negara-negara maju. Permintaan terhadap susu dan produk tenusu adalah sangat tinggi disebabkan kaya dengan kandungan nutrisi di dalamnya seperti kasein, vitamin A dan D, riboflavin dan sumber utama kalsium.

Laktosa adalah sumber utama karbohidrat di dalam susu yang tidak terdapat pada jenis makanan yang lain. Laktosa boleh menjadi sumber tenaga kepada manusia dan memudahkan penyerapan kalsium, fosfat, mangan dan magnesium untuk pertumbuhan gram-positif bakteria di dalam usus seperti Bifidobacterium species untuk menghalang pertumbuhan mikroorganisme yang berbahaya di dalam badan.

Laktosa terhasil daripada komponen glukosa dan galaktosa di dalam kelenjar susu seperti susu ibu dan susu lembu. Laktosa amat sensitif kepada haba yang boleh menyebabkan warna keperangan kepada susu.

Laktosa digunakan di dalam pelbagai jenis makanan seperti daging yang diproses, marjerin, bijirin sarapan, makanan tambahan dan juga ubatan disebabkan sifatnya yang mudah larut di dalam air dan 6 kali ganda kurang manis daripada sukrosa.

Di dalam usus manusia, laktosa akan diuraikan menjadi komponen yang lebih kecil iaitu glukosa dan galaktosa oleh enzim laktase. Aktiviti penguraian oleh enzim laktase berlaku pada bahagian usus kecil yang mempunyai pH antara 6-8.

Intoleransi laktosa atau ‘lactose intolerance’ berpunca daripada ketiadaan ataupun kekurangan aktiviti enzim laktase yang bertanggungjawab terhadap proses penguraian laktosa untuk diserap ke dalam usus manusia. Intoleransi laktosa juga boleh berlaku disebabkan beberapa faktor lain seperti di bawah:

Pengambilan dos laktosa yang berlebihanKeadaan flora di dalam ususKelemahan sistem pencernaanPertumbuhan bakteria usus yang berlebihanKelemahan sistem penghadaman terhadap penghasilan gas dan produk fermentasi daripada pencernaan laktosa.

Klasifikasi kekurangan enzim laktase dikategorikan kepada 4 kumpulan:

Ketiadaan atau kekurangan enzim laktase pada peringkat kelahiran dan akan kekal sepanjang hayat. Keadaan ini jarang sekali berlaku dan kebanyakannya berlaku di Finland. Simptom seperti cirit-birit dapat dilihat sebaik sahaja bayi diberi minum susu ibu atau produk tenusu yang mengandungi laktosa.

Kelahiran bayi pramatang (28-32 minggu) akan menyebabkan kekurangan penghasilan enzim laktase disebabkan peningkatan enzim ini akan bertambah sebaik sahaja kandungan mencecah 34 minggu dan akan mencapai maksimum sehingga kelahiran.

Walaubagaimanapun, metabolisme bakteria usus seperti Bifidobacterium atau Lactobacillus akan mengurangkan kadar pH di dalam usus di bahagian kolon untuk mengelakkan cirit-birit dan malnutrisi.

Keadaan ini juga dikenali sebagai ‘adult hypolactasia’ yang paling kerap berlaku di kalangan orang ramai. Penurunan aktiviti enzim laktase akan berterusan apabila meningkat dewasa. Dianggarkan 70% penduduk di seluruh negara mengalami masalah ini dan bergantung kepada beberapa faktor seperti kawasan geografi dan kumpulan etnik.

Lebih 90% penduduk negara Asia mengalami masalah kekurangan enzim laktase. Masalah ini akan dialami oleh mereka yang tidak mengambil susu sebagai sumber nutrisi utama. Gejala ini boleh berlaku seawal usia 5-7 tahun dan kesan maksimum dapat dilihat di sekitar umur 30 dan 40 an.

Individu yang mengalami masalah ini mempunyai aktiviti enzim laktase yang normal. Namun, penurunan paras laktase boleh berlaku disebabkan komplikasi penyakit lain seperti penyakit coeliac, penyakit Chron, kerosakan pada sel-sel usus dan penyakit berkaitan dengan sistem imunisasi.  Keadaan seperti ini akan berkurangan apabila penyakit-penyakit yang disebutkan dirawat terlebih dahulu.

Simptom-simptom dapat dilihat sejam selepas daripada pengambilan makanan atau minuman yang mengandungi laktosa. Simptom-simptom ini juga akan berakhir sebaik sahaja Individu yang mempunyai masalah ini biasanya akan mengalami:

Sakit perut atau perut memulasKentutMuntahKembung perutKehilangan berat badan

Tiada rawatan khusus untuk mereka yang mengalami masalah intoleransi laktosa. Namun, strategi utama untuk merawat mereka yang mempunyai masalah ini adalah dengan mengurangkan simptom-simptom yang terdapat pada individu tersebut dan pada masa yang sama memastikan pengambilan nutrisi yang mencukupi. Terdapat 4 prinsip utama dalam mengawal intoleransi laktosa:

Mengamalkan diet bebas laktosa atau pengurangan pengambilan laktosa. Kanak-kanak yang mengalami masalah ini boleh mengambil susu yang tidak mengandungi laktosa.Menggantikan laktosa dengan nutrisi alternatif yang lainPengambilan suplemen laktaseMengekalkan pengambilan kalsium dan vitamin D

Antara makanan yang tidak mengandungi laktosa:

Minuman berasaskan tumbuhan (kacang soya, oat, beras, badam)Kekacang (Kacang hijau, kacang buncis)SayuranIkan dan makanan lautYogurt dan produk tenusu bebas laktosa

Pengetahuan mengenai intoleransi laktosa amatlah penting bagi individu yang mengalami masalah ini untuk mengurangkan gejala-gejala yang dialami di samping memastikan pengambilan nutrisi yang mencukupi. Seseorang individu yang mempunyai intoleransi laktosa dibolehkan mengambil 5-10g laktosa dalam masa sehari.

Probiotik dikatakan alternatif yang dapat mengurangkan simptom intoleransi laktosa namun penyelidikan lanjut mengenainya harus diperkembangkan dengan lebih mendalam.

Ugidos-Rodríguez, S., Matallana-González, M. C., & Sánchez-Mata, M. C., (2018). Lactose malabsorption and intolerance: a review. Food & function, 9(8), 4056–4068.Misselwitz, B., Pohl, D., Frühauf, H., Fried, M., Vavricka, S. R., & Fox, M. (2013). Lactose malabsorption and intolerance: pathogenesis, diagnosis and treatment. United European gastroenterology journal, 1(3), 151–159.Portal Myhealth


Onychophagia: Tabiat Menggigit Kuku

‘Onychophagia’ didefinasikan sebagai tabiat menggigit kuku adalah sejenis perilaku dengan memasukkan jari ke dalam mulut dan menggigit kuku dengan gigi. Tabiat menggigit kuku boleh mempengaruhi semua peringkat umur sama ada kanak-kanak mahupun orang dewasa. Tabiat menggigit kuku biasanya akan bermula dalam lingkungan umur 3 atau 4 tahun dan akan mula berkurang pada peringkat dewasa.

Tabiat ini biasanya berlaku untuk mendapatkan kepuasan atau menghilangkan keresahan. Perbuatan seperti ini biasanya akan memberikan perasaan seronok kepada seseorang dan kemudiannya individu tersebut tidak dapat menahan rasa untuk melakukan tabiat tersebut berulang kali.

Untuk jangka masa yang lama, tabiat ini boleh mengundang masalah dari segi fizikal dan psikologi terhadap individu tersebut. Tabiat seperti menggigit kuku, menggaru kulit, menarik rambut secara berulang kali dan berlebihan adalah berkait rapat apabila seseorang itu selalu berasa gelisah dan gementar. Bagi mengurangkan rasa gelisah dan gementar, seseorang itu akan melakukan aktiviti-aktiviti seperti di atas yang seterusnya menjadi tabiat yang susah untuk dihindarkan di kemudian waktu.

Individu yang mempunyai tabiat ini tidak akan menggigit kuku sewaktu berhadapan dengan orang ramai atau ketika ditegah daripada melakukan perbuatan tersebut. Terdapat beberapa kajian yang mengaitkan hubungan antara ibu bapa yang mempunyai masalah gangguan mental dengan kanak-kanak yang suka menggigit kuku. Terdapat kajian yang menyatakan bahawa peratusan tabiat menggigit kuku di kalangan kanak-kanak yang mempunyai ibu yang mengalami masalah skizofrenia adalah lebih tinggi.

Berikut adalah kesan-kesan terhadap seseorang individu yang mempunyai tabiat menggigit kuku.

Pandangan orang sekeliling terhadap si pelakuMempunyai masalah dalam tingkah laku sosial apabila berhadapan dengan orang ramai seperti menulis, melukis dan bermainTekanan perasaanKegelisahanKerosakan di bahagian kukuKerosakan pada gigiKurang keyakinan terhadap diri sendiriJangkitan kuman

Tabiat gigit kuku boleh membawa pelbagai jenis mikroorganisme seperti di kalangan keluarga Enterobacteriaceae ke dalam mulut justeru boleh melemahkan sistem pertahanan badan terutamanya di kalangan kanak-kanak.

Spesis daripada Enterobacteria seperti E. coli, Klebsiella, Proteus dan Enterobacter adalah antara spesis yang boleh menyebabkan jangkitan kuman di dalam sel darah manusia yang kemudiannya akan menjangkiti organ-organ penting di dalam badan.

Hubungan dengan Penyakit Obsesif Kompulsif (OCD)

Tabiat ini juga dikatakan mempunyai sedikit sebanyak berhubung kait dengan penyakit obsesif kompulsif atau lebih dikenali sebagai ‘Obsessive Compulsive Disorder’ (OCD). Penyakit obsesif kompulsif dikategorikan sebagai tindakan kompulsif yang berlebihan di dalam sesuatu perbuatan seperti tabiat menggigit kuku.

Rawatan Tabiat Menggigit Kuku

Kebiasaannya, tabiat ini akan berkurang apabila menginjak dewasa. Namun, bagi mereka yang mempunyai masalah untuk meninggalkan tabiat seperti ini haruslah diberi perhatian dan tindakan yang selanjutnya.

Orang sekeliling terutamanya ibu bapa haruslah peka dengan masalah mereka dengan memberi sokongan dan dorongan untuk meningkatkan keyakinan diri mereka terutamanya apabila berhadapan dengan orang ramai.

Latihan kawal tabiat atau ‘Habit Reversal Therapy’ adalah terapi mengawal perilaku seseorang. Latihan ini akan meningkatkan kesedaran dan membantu mengawal tingkah laku individu tersebut daripada menggigit kuku dengan kerap.

Perubahan perilaku untuk tabiat seperti menggigit kuku ini akan memakan masa yang lama justeru para ibu bapa dan kanak-kanak haruslah peka supaya mereka tidak berputus asa dalam menangani masalah ini. Antara contoh yang boleh diaplikasikan kepada mereka yang mempunyai masalah ini adalah:

Membenarkan kanak-kanak menyertai aktiviti atau ke tempat yang mereka sukaMengawal dan mengehadkan pergerakan tangan ke muka dan mulutMeletakkan bahan- bahan yang mempunyai rasa pahit di bahagian kukuMencari punca yang memberi galakan kepada tabiat tersebut seperti kebosanan atau ketika menghadapi tugasan yang sukar

Tabiat menggigit kuku adalah tabiat yang seringkali menjadi kebiasaan terutamanya kanak-kanak. Peranan ibu bapa dan orang sekeliling adalah penting bagi memastikan tabiat ini tidak berterusan kerana boleh mempengaruhi kemahiran sosial dan keyakinan diri seseorang individu itu.

Ghanizadeh, A. (2011). Nail biting; etiology, consequences and management. Iranian journal of medical sciences, 36(2), 73.Kamal, F. G., & Bernard, R. A. (2015). Influence of nail biting and finger sucking habits on the oral carriage of Enterobacteriaceae. Contemporary clinical dentistry, 6(2), 211.Singal, A., & Daulatabad, D. (2017). Nail tic disorders: Manifestations, pathogenesis and management. Indian Journal of Dermatology, Venereology, and Leprology, 83(1), 19.Pacan, P., Grzesiak, M., Reich, A., & SzEPIETOWSkI, J. C. (2009). Onychophagia as a spectrum of obsessive-compulsive disorder. Acta dermato-venereologica, 89(3), 278-280.


Cara Tanam Pokok Kari yang mudah dan betul

Bagaimanakah cara untuk tanam pokok kari dengan betul?

Artikel ini akan menerangkan cara tanam dan penjagaan pokok kari dengan betul dan mudah.

Pemilihan Anak Pokok
Tanam di polibeg atau tanah
Pembajaan Pokok Kari
Penyakit dan Perosak
Tuaian Hasil

Daun kari merupakan elemen penting dalam masakan kari dan akan lebih memudahkan sekiranya daun kari hanya dipetik di tepi rumah sekiranya ingin memasak. Daun kari malah akan lebih segar sekiranya dipetik dari pokok berbanding dengan daun kari yang dibeli dari pasar. Jadi, perlu menanam pokok kari supaya lebih mudah untuk diambil sekiranya perlu.

Pokok kari selalunya dibiakkan melalui biji benih, anak pokok dan keratan batang. Namun, adalah lebih mudah ditanam melalui anak pokok kerana telah ianya sudah mempunyai akar. Berikut merupakan langkah-langkah mudah untuk menanam pokok kari.

1. Pemilihan Anak pokok

Anak pokok kari selalunya tumbuh di sekeliling pokok kari yang matang, melalui biji benih yang dikeluarkan setelah daun berbunga. Bagi pertumbuhan yang baik, pastikan memilih anak pokok yang tidak terlalu kecil atau terlalu besar.

Hal ini kerana anak pokok kari yang terlalu kecil mungkin sukar untuk mengambil nutrien kerana perubahan tempat akan mengganggu sistem akar yang masih muda. Pokok kari yang terlalu tua pula mempunyai akar tunjang yang panjang. Jadi, pemilihan anak pokok yang baik amatlah penting.

Pastikan ambil anak pokok dengan berhati-hati supaya tidak merosakkan akar atau tidak memutuskan akar tunjang. Sekiranya anak pokok kari diambil dengan cara yang salah iaitu akar pokok terpotong terlalu banyak, berkemungkinan anak pokok tersebut tidak dapat tumbuh dengan sempurna dan mati.

Maka, anak pokok kari perlu diambil dengan teliti, boleh menggunakan cangkul dan cangkul terlebih dahulu sekeliling anak pokok dan sebaiknya ambil anak pokok bersama tanah di sekeliling akar. Hal ini selain dari menjaga keadaan akar, juga membantu mengekalkan kelembapan pada anak pokok supaya tidak cepat layu sebelum dipindahkan.

2. Tanam di polibeg atau tanah

Setelah anak pokok diambil, perlu ditanam terus supaya anak pokok tidak layu dan kekeringan. Pokok kari boleh ditanam di dalam polibeg ataupun di tanah. Akan tetapi, lebih digalakkan untuk tanam di tanah kerana sistem akar tunjang pokok kari memerlukan kedalaman tanah yang agak dalam.

Sebaiknya pilih tempat tanaman yang tidak mengganggu kawasan lain dan tanam kekal anak pokok tersebut. Pokok kari akan tumbuh dan membesar tanpa gangguan sistem akar. Jika ditanam di dalam pasu atau polibeg, pastikan pilih pasu atau polibeg yang bersaiz besar supaya akar mempunyai ruang yang cukup untuk membesar.

Selain itu, disyorkan agar pemindahan anak pokok kari dilakukan pada waktu petang bagi meminimakan pendedahan cahaya matahari bagi mengelakkan pokok menjadi layu dan kekeringan. Setelah anak pokok dipindahkan, pokok perlulah disiram bagi mempercepatkan percambahan anak pokok.

Penanaman pokok kari di sudut tepi rumah.

Pokok kari merupakan pokok yang agak lasak. Tidak memerlukan pembajaan yang sistematik. Namun, digalakkan untuk memberi baja organik supaya pokok mempunyai nutrien untuk membesar dengan subur.

Pemberian baja NPK Hijau juga boleh dilakukan bagi tumbesaran pokok yang lebih sihat. Adalah penting untuk menyiram pokok setelah diberi baja kerana proses ini akan memudahkan baja untuk diresap ke dalam tanah dan diambil oleh akar. Pembajaan boleh diberi setelah dua atau tiga minggu setelah anak pokok ditanam.

4. Penyakit dan Perosak

Pokok kari tidak terlalu terdedah kepada penyakit dan perosak kerana baunya yang agak kuat. Namun, terdapat juga penyakit yang boleh dijangkiti seperti reput batang atau daun bergulung. Bagi mengelakkan penyakit reput batang, elakkan menyiram pokok dengan air yang terlalu banyak sekiranya kawasan pokok tidak mempunyai saliran air yang baik.

Maka penting untuk memilih kawasan penanaman yang baik. Penyakit daun bergulung pula disebabkan oleh kumbang putih. Sekiranya terdapat simtom tersebut, tangkai tersebut perlu dibuang dan pastikan kawasan persekitaran pokok dijaga bagi mengelakkan penyakit dan perosak menyerang.

Daun dan pokok kari yang subur.

Penuaian hasil dari pokok kari tidak sama dengan tuaian hasil pokok-pokok sayuran kerana yang diambil hanyalah beberapa tangkai. Sekiranya pokok kari sudah mencapai tahap ketinggian dan kesuburan yang baik seperti dahan yang tegap dan daun yang hijau tua, maka daun tersebut telah boleh mula dipetik.

Penanaman pokok yang penting dalam masakan bukan sahaja memudahkan urusan di dapur, malah aktiviti berkebun boleh dijadikan satu terapi minda. Adalah amat digalakkan bagi surirumah ataupun sesiapa sahaja untuk mencuba berkebun dan menjalani aktiviti masa lapang yang sihat.

Artikel yang berkaitan: Khasiat Daun Kari yang anda perlu tahu

Cara Tanam pokok lain yang anda perlu tahu:


Cara Tanam Serai (3T): Tanam, Tinggal dan Tuai

Bagaimanakah cara untuk tanam serai dengan betul?

Artikel ini akan mengajarkan cara yang lengkap untuk tanam serai dengan mudah dan betul.

Penyediaan Tapak
Penyediaan anak benih serai
Cara Tanam Benih Serai dengan Betul
Penanaman Pokok Serai
Pembajaan pokok Serai
Tempoh Matang

Tanaman serai tidak terlalu terkenal kepada suri rumah terutamanya bagi mereka yang tidak mempunyai kawasan yang luas untuk menanam serai. Namun pada hakikatnya, serai juga boleh ditanam di dalam pasu ataupun polibeg dengan kaedah yang betul.

Serai juga tidak memerlukan penjagaan yang rapi seperti tanaman sayuran yang lain. Oleh itu, serai yang merupakan bahan penting dalam masakan perlu ditanam di kawasan rumah masing-masing.

Tapak atau kawasan tanaman perlu disediakan sebelum anak benih disemai. Bagi tanaman serai, tanah yang sesuai digunakan ialah tanah gambut, tanah merah, tanah berpasir dan BRIS. Bagi mereka yang tidak mengenali jenis tanah, disarankan untuk menggunakan campuran beberapa jenis tanah agar tanah yang digunakan adalah sesuai iaitu tidak terlalu padat dan tidak terlalu berpasir.

Perkara penting mengenai tanah ialah keupayaan tanah tersebut untuk menyimpan nutrien dan juga merangsang pertumbuhan akar. Jika tanah terlalu padat, akar akan mempunyai kesukaran untuk bergerak, manakala tanah yang terlalu berpasir sukar untuk memegang nutrien dan pokok akan kekurangan nutrien sekiranya tanah tidak dapat menyimpan kandungan nutrien yang ada.

Maka, untuk tanaman serai dan juga tanaman lain, penyediaan tapak atau tanah untuk menanam merupakan aspek utama yang perlu ditekankan.

Bagi tanam serai di dalam pasu dan polibeg, adalah disarankan supaya saiz pasu dan polibeg adalah besar kerana saiz pokok serai yang besar dan mempunyai banyak batang apabila matang. Penggunakan pasu atau polibeg yang kecil akan menyebabkan akar terbantut dan pokok akan mengalami kekurangan nutrien. Kekurangan nutrien pula menyebabkan pokok tidak subur.

2. Penyediaan Anak Benih

Anak benih boleh didapati di kedai ataupun dari pokok serai sedia ada. Jika dari pokok, ambil bersama akar dan potong bahagian atas dahan. Benih yang mempunyai akar boleh terus ditanam di tanah.

Benih yang dibeli dari kedai pula perlu direndam dahulu beberapa hari sehingga ada akar yang keluar. Ada juga cara dimana serai dipotong sehingga berukuran 1 atau 2 inci dan direndam sehingga akar mula keluar. Boleh mencuba mana-mana cara yang terbaik.

Serai yang masih mempunyai akar untuk dibuat benih.

3. Cara Tanam Benih Serai dengan Betul

Perkara yang perlu dititikberatkan juga ialah cara menanam benih serai. Kaedah yang salah akan menyebabkan anak benih mati. Cara yang boleh digunakan ialah menanam anak benih hanya sedalam 1 inci di mana hanya menanam bahagian yang berdekatan akar. Adalah tidak digalakkan untuk menanam keseluruan batang kerana cara ini akan menyebabkan anak benih sukar untuk keluar dari tunas di benih serai.

4. Penanaman Pokok Serai

Pokok serai boleh ditanam setelah anak benih telah bertunas ataupun melalui benih yang telah mempunyai akar. Benih serai ditanam sebanyak tiga batang setiap lubang dalam barisan dengan jarak 2 kaki x 3 kaki. Jarak ini sesuai bagi memudahkan kerja-kerja menuai. Anak pokok serai mula membiak setelah 2 minggu ditanam.

5. Pembajaan Pokok Serai

Pembajaan pokok serai boleh dilakukan beberapa minggu setelah ditanam dengan baja organik. Setelah itu, boleh dibaja dengan baja NPK Hijau iaitu baja 15:15:15 ataupun baja 16:16:16 pada peringkat umur 1, 2 , 3 dan 4 bulan. Cara membaja ialah dengan menabur sedikit baja di sekeliling pokok.

Serai matang setelah berumur 8 bulan dengan purata pertumbuhan sebanyak 70-80 batang serai dalam satu rumpun. Untuk mengutip hasil, rumpun serai digali menggunakan ‘scoop’. Kemudian rumpun serai dibersihkan dengan menggunakan parang atau kapak dan gunting ‘secateurs’. Semasa kerja pembersihan dilakukan, pengasingan serai dibuat untuk dijual dan dibuat benih.

Serai yang telah matang dan dituai.

Penanaman serai tidaklah merumitkan kerana tidak memerlukan penjagaan yang rapi. Maka, amat disarankan bagi surirumah untuk menanam serai di kawasan rumah supaya mudah untuk diambil untuk dimasukkan ke dalam masakan.

Artikel Berkaitan: Khasiat Serai Pada Kesihatan

Cara Tanam pokok lain yang anda perlu tahu:


Keracunan Makanan: Punca, Simptom dan Cara untuk Mengelakkan

Takziah diucapkan buat keluarga mangsa keracunan makanan baru baru ini. Dikhabarkan kes keracunan berpunca daripada puding buih yang dibeli secara online semasa bulan Ramadhan tempohari. Semoga kes ini menjadi pengajaran buat kita semua. Tiada pihak yang menginginkan kejadian sebegini berlaku.

Keracunan makanan berlaku disebabkan seseorang individu telah makan makanan tercemar, rosak atau bertoksik. Kebiasaanya simptom keracunan makanan ialah loya-loya, muntah dan cirit-birit. Keracunan boleh dielakkan sekiranya semua pihak mengambil langkah berjaga jaga.

Kira kira 100 tahun yang lalu, demam thyphoid, tuberkolosis dan kolera adalah penyakit yang kebiasaannya disebabkan oleh makanan dan air yang tercemar. Disebabkan arus kemodenan dan kenaikan taraf pemprosesan makanan dan air terawat, penyakit penyakit ini dapat dikurangkan dengan banyak. Hari ini, kebanyakan kes keracunan makanan adalah berpunca daripada kulat, bakteria dan virus.

Terdapat beberapa punca makanan boleh tercemar, antaranya ialah;

Kulat mudah hidup dipermukaan makanan seperti buah buahan, sayuran, kekacang, daging dan juga produk tenusu. Ia biasanya mudah dikesan kerana memberi perubahan warna kepada makanan yang telah dicemar. Keadaan yang panas dan lembab mampu meningkatkan risiko makanan berkulat. Jika dilihat dengan mikroskop, kulat mempunyai tangkai yang berspora.

Spora inilah yang memberikan warna kepada kulat dan mudah dibawa angin, air mahupun serangga. Bayangkan spora itu seperti debunga. Dengan hanya angin bertiup, ia mampu terbang jauh daripada induk. Begitulah spora kulat. Spora juga boleh mengakibatkan reaksi allergi dan masalah pernafasan seperti rasa sesak nafas.

Tambahan pula, kulat mempunyai ‘akar’ yang mampu tumbuh kedalam makanan yang boleh menyebabkan ia sukar untuk dilihat dengan mata kasar. Jika kondisi membenarkan, kulat boleh menghasilkan toksin. Ianya natural tetapi boleh menyebabkan kita jatuh sakit apabila termakan toksin kulat ini.

Secara semulajadinya, bakteria memang ada dimana mana tetapi pada kadar yang selamat. Walau bagaimanapun, pengendalian dan penyediaan makanan yang tidak baik diikuti cara memasak dan penyimpanan makanan yang tidak patuh piawai boleh mengakibatkan bakteria membiak dan menyebabkan keracunan.

Tambahan pula, makanan yang siap dimasak terdedah di suhu bilik buat beberapa jam juga boleh mengakibatkan bakteria membiak. Kebanyakan pembiakan bakteria pada makanan tidak dapat dikesan kerana tiada perubahan warna, tekstur atau bau yang boleh menjadi pengukur makanan tersebut sudah tidak selamat untuk dimakan.

Penyimpanan makanan disuhu sejuk atau beku tidak boleh mematikan bakteria. Ia hanya memperlahankan pembiakan bakteria sahaja. Bakteria tersebut akan kembali aktif apabila terdedah disuhu bilik semula.

Virus adalah salah satu patogen yang mampu menyebabkan keracunan makanan,tetapi, ianya kurang pra-dominan jika dibandingkan dengan bakteria.

Virus tidak berupaya untuk hidup dan membiak dalam makanan, melainkan ia telah masuk kedalam badan hos (manusia atau haiwan). Virus membiak dengan cara menyerang sel sel dan mendapatkan nutrien daripada sel berkenaan.

Sekiranya seseorang telah mendapat keracunan makanan, simptom yang muncul berbeza mengikut punca keracunan tersebut. Masa yang diambil untuk sesuatu simptom muncul juga bergantung dengan punca keracunan, dimana jangka nya adalah 1 jam hingga ke 28 hari. Kebiasaannya, sekurang kurangnya tiga daripada simptom dibawah akan muncul menandakan seseorang terkena keracunan makanan:

Kekejangan abdomenCirit biritMuntahHilang selera makanDemam ringanKurang bermayaLoyaPening kepala

Tetapi harus diambil berat sekiranya simptom dibawah ini terjadi. Perlu segera berjumpa doktor. Hal ini kerana simptom sedemikian boleh membawa maut. Antara simptom simptomnya ialah:

Cirit birit berlarutan lebih 3 hariDemam panasPandangan kabur dan sukar bercakapDehidrasi yang serius; mulut kering, kurang buang air kecil atau tiada air kecil

Tips untuk mengelakkan Keracunan makanan

Setiap dari kita bertanggungjawab untuk mengendali dan menyediakan makanan yang sihat dan selamat untuk dikonsumsi. Lebih lebih lagi, sekiranya menjadi penjual makanan. Adalah wajib untuk mengikuti kursus pengendalian makanan anjuran Kementerian Kesihatan Malaysia. Selain itu, diwajibkan mendapatkan suntikan Thyphoid untuk mencegah penyebaran penyakit Thyphoid.

Kita semua diingatkan untuk mengamalkan tiga langkah sebelum makan.

Dengan melihat jika terdapat sebarang abnormaliti pada makanan seperti perubahan warna, Menghidu bau makanan jika ada bau basi atau masam Merasa makanan dengan kadar sedikit dahulu jika masih elok bermakna makanan tersebut selamat untuk dimakan.

Segara hapuskan makanan tersebut sekiranya terdapat perubahan dari segi warna, bau dan rasa.

Bacaan lain: Rawatan Keracunan Makanan

Keracunan makanan boleh dielakkan sekiranya semua pihak menjaga kebersihan makanan bermula dari pemilihan bahan mentah, penyimpanan bahan mentah, penyediaan makanan, suhu masak yang sesuai sehingga penyimpanan makanan siap masak. Dapatkan nasihat doktor dengan segera sekiranya disyaki keracunan makanan terjadi.


Cara Tanam Cendawan dengan mudah di Rumah

Bagaimanakah cara tanam cendawan yang betul?

Artikel ini akan menerangkan, cara yang mudah untuk anda tanam cendawan dengan cara yang mudah dan betul

Penanaman cendawan adalah salah satu perusahaan yang dijalankan oleh para petani di Malaysia. Beberapa faktor utama yang telah mendorong ramai pengusaha menceburi bidang ini ialah:

Keuntungan yang tinggi dalam masa yang pendekKos pengeluaran yang rendah (menggunakan bahan sampingan pertanian)Potensi pemasaran yang baikKandungan nutrien pemakanan yang baik

Di Malaysia, terdapat 7 jenis cendawan yang ditanam iaitu:

Cendawan Tiram KelabuCendawan Tiram PutihCendawan AbalonCendawan ShitakeCendawan Telinga KeraCendawan Jerami PadiCendawan Butang

Namun yang demikian, cendawan yang paling popular ditanam ialah Cendawan Tiram Kelabu. Terdapat dua cara untuk menanam iaitu sama ada membuat sendiri bongkah cendawan ataupun boleh dibeli dari pengusaha cendawan.

1. Beli Bongkah Cendawan

Bagi para suri rumah atau pelanggan yang ingin mencuba berjinak dalam tanaman cendawan, adalah lebih mudah dengan membeli bongkah yang hampir matang atau matang dan menunggu hasil tanaman untuk dikutip.

Harga bongkah yang selalu dijual ialah pada kadar harga RM3 ke RM5 per bongkah.  Jika dijaga dengan rapi, bongkah ini boleh mengeluarkan hasil sehingga 2 ke 3 bulan.

Beli Bongkah Cendawan di sini.

Langkah untuk mencambah Cendawan dari Bongkah

Namun terdapat beberapa teknik yang perlu diikuti bagi memastikan penghasilan Cendawan Tiram Kelabu ini boleh dituai dengan kadar yang maksima. Bagi penghasilan cendawan melalui bongkah yang dibeli, bngkah tersebut perlu menjalani teknik seperti tersebut:

Bongkah perlu diletakkan di kawasan yang dingin dan tidak terkena terus kepada cahaya matahari.Bongkah yang matang akan kelihatan berwarna putih. Jika keseluruhan bongkah telah berwarna putih, penutup atau stopper boleh dibuka. Cendawan akan mula keluar.Cendawan boleh dipetik setelah tiga atau empat hari selepas bertunas. Cendawan dipetik dengan tangan biasa atau pisau yang tajam tepat di pangkal batang cendawan.Setelah hasil dikutip, sebaiknya tutup semula penutup supaya bongkah boleh “berehat” dan penghasilan cendawan akan berulangan.Buka penutup semula sekiranya bongkah telah kembali memutih.Bongkah akan menjadi semakin kecut dan baki bongkah yang tinggal boleh dijadikan kompos.Cendawan yang baik besar ukurannya iaitu purata 6-8 cm diameter dan mempunyai purata berat 300 gm pada penuaian hasil pertama. Hasil ini dianggap menguntungkan kerana cendawan akan terus bertunas lagi dan membesar pada substrat yang sarna untuk kali kedua, ketiga dan keempat; tetapi hasil cendawannya bertambah kurang. Jika terdapat keadaan dan penjagaan yang baik, hasil cendawan boleh diperolehi sebanyak 5-8 kali tuaian selama tempoh lima minggu.

Cendawan mula tumbuh dan keluar dari mulut bongkah

Warna bongkah yang matang

2. Buat Bongkah Cendawan Sendiri

Selain dari membeli bongkah daripada pengusaha cendawan, pelanggan juga boleh membuat sendiri bongkah tetapi perlulah menghadiri kelas atau pengajaran terlebih dahulu. Hal ini kerana terdapat beberapa teknik yang praktikal perlu dijalankan.

Berikut merupakan cara bagi penghasilan bongkah cendawan.

1. Penyediaan Bahan Tanaman

Sediakan bahan-bahan untuk membuat bongkah seperti serbuk kayu, dedak padi, kapur pertanian, air dan plastik polypropelene (PP)

2. Mencapurkan Bahan (Kering)

Campurkan serbuk kayu, dedak padi dan kapur pertanian sehingga sebati

3. Campur Air (75%)

Campurkan air sehingga 75% dimana keadaan campuran tadi tidak terlalu cair dan tidak terlalu lebur.

4. Masukkan dalam Beg “PP”

Campuran tadi dimasukkan ke dalam beg plastik Polypropylene (PP) yang berukuran 30cm X 10cm X 10cm dan dipadatkan

5. Kukus (4-6 jam 95º C- 100º C)

Beg PP perlu dikukus selama 4-6 jam pada suhu 95º C- 100º C

Seterusnya beg PP disejukkan pada suhu bilik 28º C selama 2 hari.

Semburan larutan basmi kuman seperti Dettol, Lysol dan Jeypine digunakan untuk langkah kebersihan. Langkah kebersihan perlu dijalankan seperti kebersihan diri, pengudaraan yang baik dan pastikan tiada kotoran atau habuk.

Suntikkan 5-8 gram benih cendawan untuk setiap beg PP dan tutup beg PP dengan penutup dan di susun untuk pemeraman.

Beg PP  perlu disusun untuk pemeraman setelah disuntik dengan benih cendawan

Cendawan akan mula bertunas selepas tiga atau empat minggu setelah penyemaian benih

Sekiranya bongkah telah matang, penutup beg dibuka supaya cendawan boleh membiak keluar melalui mulut beg tersebut. Cendawan boleh dipetik setelah tiga atau empat hari selepas bertunas.

Seetelah hasil pertama dikutip, beg PP ditutup semula supaya benih cendawan dapat bertunas semula. Tunggu sehingga bongkah kembali matang dan buka semula penutup untuk penghasilan cendawan kali ke-2

Proses yang sama berulang sehingga bahan-bahan didalam bongkah akan semakin mengecut. Namun, rehatkan bongkah dengan menutup mulut bongkah setelah dikutip hasil. Hasil boleh dikutip sehingga 5 ke 8 kali jika penjagaan bongkah dijaga dengan rapi.

Proses untuk membuat bongkah sendiri perlulah mendapat khidmat nasihat dari agensi yang berkenaan seperti Jabatan Pertanian daerah masing-masing. Secara amnya, bagi mereka yang baru berjinak-jinak dalam tanaman cendawan, adalah disarankan untuk membeli dahulu bongkah dan belajar cara penjagaan bongkah dengan baik dan mengekalkan hasil cendawan.

Manakala, bagi mereka yang ingin menceburkan diri dalam tanaman cendawan secara besar-besaran, adalah dinasihatkan supaya menghadiri kursus tanaman cendawan dan membuat bongkah cendawan sendiri

Beli Bongkah Cendawan di sini.

Artikel Berkaitan: Khasiat Cendawan yang anda perlu tahu

Cara Tanam pokok lain yang anda perlu tahu:


Cara Tanam Sawi yang Mudah dan Betul

Bagaimanakah cara tanam sawi yang betul?

Dalam artikel ini, kami akan menunjukkan cara yang mudah dan betul untuk menanam sawi terutamanya di rumah anda

Penanaman sawi di rumah adalah amat digalakkan memandangkan sawi merupakan sayur yang senang ditanam dan sawi digunakan di dalam pelbagai masakan. Namun, terdapat beberapa cara yang perlu diamalkan supaya tanaman sawi tumbuh segar dan sihat.

Cara Tanam Sawi dan Prosesnya

1. Proses Penyediaan Batas

Penyediaan batas adalah sangat penting sama ada batas di tanah ataupun batas di dalam pot tanaman. Penggunaan pot tanaman adalah lebih mudah digunakan sekiranya laman rumah adalah terhad.

Jenis tanah yang digunakan pula perlulah mengikut skala 3:2:1 dimana 3 tanah:  2 kompos: 1 pasir. Sekiranya tiada kesempatan untuk menyediakan tanah mengikut skala ini, penggunakan tanah hitam yang dibeli di kedai juga boleh digunakan. Masukkan tanah ke dalam pot tanaman sehingga ¾  paras pot tanaman.

2. Semaian Biji Benih

Biji sawi adalah bersaiz sangat kecil dan sekiranya ditanam dengan ditabur begitu sahaja akan menyebabkan pertumbuhan yang sangat rapat. Jika sawi tumbuh begitu rapat, sawi tidak menerima  nutrien yang cukup dan menyebabkan sawi bersaiz kecil.

Teknik yang boleh digunakan ialah dengan mencampurkan benih sawi dengan sedikit pasir, setelah itu ditabur mengikut baris yang lurus. Penanaman yang teratur akan membuatkan tanaman tumbuh secara seragam. Setelah batas telah siap disediakan, tabur benih yang telah dicampur bersama pasir.

Siram secara perlahan, adalah lebih baik disiram menggunakan spray. Siram 2x sehari iaitu pada waktu pagi dan lewat petang.

Semaian biji benih sawi yang baik.

3. Penjarakkan atau Penjarangan Sawi

Setelah 3 atau 4 hari, sawi akan bercambah. Sekiranya sawi telah mencapai saiz 3 inci ataupun pada hari ke 10 hingga hari ke 14, penjarakkan atau penjarangan sawi perlu dilakukan di mana setiap pokok sawi perlulah mempunyai sedikit jarak iaitu 10cm diantara satu sama lain.

Jika sawi disemai tanpa bercampur bersama pasir, sawi akan tumbuh terlalu rapat dan proses penjarangan akan sukar untuk dijalankan dan akan menyebabkan ada pokok yang patah.

Penjarangan pokok dijalankan bagi memberikan ruang dan nutrien yang cukup pada tanaman sawi.

Seterusnya, proses pembajaan sawi adalah cukup jika digunakan baja organik sama ada yang dibeli ataupun dibuat sendiri dari sisa dapur. Sekiranya membeli baja, pemberian baja NPK 15:15:15 kepada tanaman sawi boleh dilakukan seawal minggu kedua, minggu keempat dan minggu kelima penanaman.

Pemberian baja tersebut pada kadar 40 gram hingga 50 gram sepokok dengan cara menabur baja disekeliling pokok. Sebaiknya tidak terlalu rapat sehingga terkena batang pokok. Setelah membaja, pokok perlu disiram supaya baja lebih mudah diserap masuk ke dalam tanah dan diambil oleh akar pokok.

Sayur sawi tidak dapat dielakkan dari gangguan penyakit dan juga perosak. Kawalan penyakit dan perosak juga adalah penting dalam tanaman sawi kerana perosak gemar dengan sayuran berdaun dan tanpa kawalan yang rapi, daun akan dimakan oleh perosak dengan cepat.

Adalah digalakkan untuk menggunakan kaedah secara biologi ataupun kawalan secara organik. Racun organik campuran boleh digunakan dengan menggunakan cili padi, bawang putih, serai wangi, daun kesum dan beberapa repellent yang lain boleh membantu didalam mengurangkan serangan perosak dan penyakit sawi.

Sayur sawi boleh dituai dalam masa 28 hari atau 30 hari selepas pemindahan anak pokok. Sawi dipotong pada bahagian batang paling bawah dan akar boleh dibairkan sehingga menjadi kompos. Tanaman lain boleh ditanam di kawasan tersebut seperti bayam, kangkung atau jenis sayur yang lain. Penukaran jenis tanaman pada kawasan yang sama adalah amat digalakkan bagi memelihara nutrien di dalam tanah.

Kesimpulannya, penanaman sayur sawi di laman rumah tidaklah begitu merumitkan dan amalan tanaman sayur-sayuran terutamanya dengan menggunakan kaedah organik adalah amat digalakkan.

Dapatkan biji benih sawi di sini: Biji Benih sawi

Artikel Berkaitan: 7 Khasiat Sayur Sawi yang Anda Perlu Tahu

Cara Tanam pokok lain yang anda perlu tahu:


Mengapakah tasik berwarna hijau?

Melihat dari jauh mata memandang permukaan tasik berwarna hijau seolah-olah hijau zamrud. Gelap, kehidupan di bawahnya samar samar pada penglihatan manusia.

Pernah tak kita tertanya-tanya mengapa permukaan tasik berwarna hijau?

Tasik hijau dikenali bukan kerana warna airnya yang hijau sahaja, malah mempunyai kehidupan seperti alga yang mengandungi klorofil (pigmen untuk menjalankan fotosintesis).

Permukaan tasik berwarna hijau selalu dikaitkan dengan pertumbuhan alga. Alga ini hidup bila adanya cahaya matahari dan nutrien yang cukup. Kehadiran alga inilah yang menjadi faktor tasik kelihatan seperti warna hijau. Ada beberapa tasik yang kepadatan alga ditentukan oleh jumlah mineral fosforus yang larut di dalam air.

Alga mempunyai morfologi yang ringkas, tidak seperti struktur sel tubuh badan manusia yang kompleks. Malahan, saiz ia boleh dilihat dengan mikroskop sehinggalah dengan mata kasar.

Alga memainkan peranan yang penting di dalam rantaian makanan dan mengekalkan bekalan oksigen pada planet kita. Kehadiran alga ini sudah lama wujud sejak puluhan juta tahun dahulu. Spesis baru alga sentiasa ditemui dan lebih banyak kajian dilakukan oleh saintis untuk mengenali spesies spesies alga ini.

Terdapat beberapa jenis alga yang menjadi faktor tasik kita kelihatan hijau iaitu:

Terdiri dari kumpulan bakteria iaitu ‘Cyanobacteria’. Disebabkan ia berkumpul pada permukaan air, mereka boleh menyerupai seperti alga hijau sebenar.

Alga planktonik ini kebanyakannya terdiri daripada tumbuhan kecil yang menyebabkan permukaan air kelihatan hijau ke coklat. Ia terapung di atas permukaan tasik. Kehadiran alga ini boleh menyebabkan bau yang tidak menyenangkan pada air tasik dan mengurangkan kadar oksigen dalam tasik. Contoh spesis alga planktonik yang biasa ditemui adalah Anabaena, Chlorella dan Oocystis. Alga jenis ini mempunyai saiz yang boleh dilihat dengan mikroskop.

Alga ini asalnya terbentuk dari dasar tasik sebelum akhirnya terapung di permukaan tasik. Filamen ini kelihatan seperti rambut pun ada pada permukaan tasik, walaupun sebenarnya ia merupakan sel hidup yang berhubung antara satu sama lain.

Mesti tidak pernah dengar bukan nama aneh ini? Diatom ini hidup secara berkoloni dan dinding untuk setiap sel alga ini terdiri daripada silika iaitu sejenis mineral. Anda akan dapati diatom kolonial ini hidup melekat dengan alga berfilamen atau membentuk lendir pada pokok yang hidup di dalam air.

Walaubagaimanapun, pertumbuhan alga ini boleh menjadi padat selain membuatkan warna permukaan tasik berwarna hijau.

Kewujudan alga yang padat ini boleh terjadi berpunca dari pencemaran iaitu:

Pembuangan sisa baja dari tanamanPembuangan sisa kumbahan

Jadi kewujudan alga yang padat ini bukanlah sesuatu yang baik bukan?

Buat pengetahuan anda, warna tasik boleh berubah mengikut aktiviti manusia dan alam sekitar di sekelilingnya. Pembangunan komuniti sekitar dan penggunaan baja dalam pertanian di kawasan tasik boleh juga menjadi penyebab warna tasik berubah. Perubahan inilah yang anda dapat lihat seperti warna tasik semakin keruh dan perubahan dari warna biru ke hijau.

Kewujudan alga merupakan faktor kepada warna permukaan tasik yang hijau. Alga merupakan ciptaan Tuhan yang sangat unik dan tidak ramai yang mengenalinya. Walaupun ia merupakan organisma yang kecil, ia boleh membawa manfaat kepada kehidupan laut terutamanya dalam aspek rantaian makanan.

Kevin Rose. (2020, May 27). Lake Color. Retrieved from Lake Scientist: Miller, R. (2020, May 30). Common Types of Pond Water Algae. Retrieved from Home Guides


ADHD DALAM KALANGAN DEWASA. MITOS atau REALITI ?

Attention-deficit hyperactivity disorder (Kecelaruan kurang daya tumpuan dan hiperaktif) atau singkatannya ADHD ialah sejenis kecelaruan perkembangan-neuro yang lazimnya terjadi didalam kalangan kanak-kanak diseluruh dunia.

Namun, berdasarkan kepada kajian-kajian yang telah dijalankan oleh penyelidik, mereka mendapati bahawa ADHD ialah satu penyakit kronik yang terjadi sepanjang hayat. Ini bermaksud, simptom-simptom kecelaruan ADHD yang dipamerkan semasa seusia kanak-kanak akan dibawa sehingga kepada usia dewasa.

Seperti pesakit kanak-kanak, ADHD dalam kalangan dewasa juga turut mempamerkan simptom-simptom utama yang hampir sama iaitu:

Tidak dapat memberikan tumpuan.Hiperaktif.Impulsif.

Malah selain daripada tiga simptom utama tersebut, pesakit ADHD dewasa juga turut mempamerkan simptom-simptom lain seperti:

Kesukaran mengawal emosi.Mudah lupa.Tidak terorganisasi.Pemarah.Tidak dapat mengawal tekanan.Tidak dapat menyelesaikan tugasan yang diberikan.Kurang berjaya dalam menguruskan masa.

Pada tahun 2019, berdasarkan kepada kajian kohort yang dijalankan, di US sahaja terdapat sejumlah 5.3 juta pesakit ADHD dewasa.

Walaubagaimanapun, di Malaysia kita masih belum mempunyai pengkalan data yang tepat mengenai angka sebenar pesakit ADHD dewasa. Hal ini berkemungkinan disebabkan oleh masih kurang kesedaran rakyat malaysia terhadap kecelaruan ADHD dalam kalangan dewasa yang seterusnya menyebabkan ramai pesakit dewasa yang tidak mendapatkan diagnosis serta rawatan sebenar.

Kesan ADHD kepada pesakit dewasa.

Bagi pesakit yang tidak pernah didiagnos ataupun mendapatkan rawatan, mereka terdedah kepada pelbagai masalah seperti:

Risiko mendapat kecelaruan lain seperti kecelaruan kebimbangan & kemurungan.Masalah didalam pembelajaran.Mudah terlibat dengan jenayah dan penagihan.Masalah didalam pekerjaan.Masalah rumahtangga/hubungan bersama pasangan.Kemalangan jalanraya (cara pemanduan berbahaya).Kesukaran membesarkan anak-anak.Tahap penghargaan kendiri yang rendah.

Kecelaruan yang boleh dirawat.

ADHD boleh dirawat. Pada masa kini, penggunaan ubatan dan terapi tingkahlaku merupakan kaedah utama bagi merawat pesakit ADHD dalam kalangan dewasa. Pada kebanyakkan pesakit, penggunaan ubatan mampu mengurangkan tingkahlaku hiperaktif, impulsif dan seterusnya meningkatkan fokus pada pesakit.

Pesakit tidak perlu bimbang kerana bagi pesakit yang diberikan ubatan mereka akan sentiasa diselia oleh doktor. Walaupun penggunaan ubatan mempunyai beberapa kesan sampingan ringan seperti:

Penggunaan ubatan masih dianggap selamat dan mampu mengurangkan simptom-simptom ADHD dalam kalangan pesakit. Oleh sebab itu, adalah menjadi tanggungjawab pesakit bagi mengikut segala arahan yang telah diberikan oleh doktor dan menjelaskan kepada doktor kesan sampingan yang dihadapi.

Selain daripada ubatan, terapi tingkahlaku juga sering digunakan untuk merawat ADHD. Hanya doktor perubatan, ahli psikologi klinikal atau individu yang mendapat latihan sahaja yang boleh merangka dan menjalankan sesi terapi terhadap pesakit. Disini terdapat beberapa jenis atau kaedah terapi yang boleh dilalui oleh pesakit ADHD seperti:

Terapi tingkahlaku kognitif.Terapi tingkahlaku.Terapi kekeluargaan dan perkahwinan.Latihan kemahiran keibubapaan.Terapi pengurusan tekanan.Dan lain-lain terapi.

Matlamat utama menjalankan sesi terapi ialah bagi membantu pesakit ADHD untuk memahami kondisi diri dan membantu pesakit menilai semula kehidupan mereka dan seterusnya meningkatkan ilmu mengenai ADHD didalam diri pesakit. Malah melalui terapi juga, pesakit dapat mempelajari serta meningkatkan kemahiran diri mereka untuk mengurangkan simptom yang dialami.

Melalui terapi juga, pesakit akan diajar untuk memberikan fokus utama kepada kekuatan diri mereka berbanding kepada kekurangan diri. Melalui kaedah ini, pesakit akan lebih mudah untuk mempercayai diri mereka dan seterusnya tahap kualiti kehidupan akan dapat dipertingkatkan.

Akhirnya, dapatlah kita menilai bahawa ADHD dalam kalangan dewasa benar-benar WUJUD! dan perlu DIRAWAT!. Apabila dilihat kepada situasi di Malaysia, kita sedar mereka yang mengalami ADHD terpaksa berhadapan dengan pelbagai stigma negatif didalam kehidupan terutamanya apabila mereka dianggap sebagai pemalas dan membawa masalah oleh rakan sekerja mahupun pasangan sendiri.

Maka, berpandukan kepada kaedah mendiagnosis serta rawatan yang tepat diyakini dapat membantu pesakit ADHD dewasa meningkatkan tahap kualiti kehidupan mereka.

“ADHD is a Journey, be wise and enjoy”

Farone et al. 2015. Attention-deficit hyperactivity disorder. Nat Rev Dis Primers. 1(2015): 1-10.Katzman et al. 2017. Adult ADHD and Comorbid Disorder: Clinical Implicatons of a Dimesional Approach. BMC Psychiatry. 17(1).Anne Jeavons et al. 2018. The Adult ADHD Treatment. Handbook.Tarver et al. 2014. Attention-deficit hyperactivity disorder (ADHD): an update review of the essential facts. Child:care, health, and development. 40(6).


Mentega atau marjerin? Sama tapi tidak serupa.

Seringkali timbul persoalan apabila mahu membuat kek atau biskut sama ada perlu menggunakan mentega atau marjerin. Kedua duanya nampak serupa; berwarna kuning dan berbentuk pepejal di suhu bilik.

Tetapi, tahukah anda mentega dan marjerin mempunyai perbezaan? Artikel ini akan mengupas mengenai perbezaan mentega dan marjerin dari segi bahan utama, cara pembuatan, sifat fizikal, sifat kimia dan nutrisi.

Mentega diperbuat daripada produk tenusu yang melalui proses churning di mana kebiasaannya susu lembu dimasukkan ke dalam mesin yang akan berputar.

Proses ini akan memisahkan susu menjadi dua komponen iaitu pepejal (butterfat) dan cecair (buttermilk). Komponen pepejal inilah yang akan melalui proses churning kedua untuk dijadikan mentega.

Marjerin pula adalah produk altenatif mentega. Ia diperbuat daripada minyak sayuran seperti minyak kelapa sawit, minyak jagung dan minyak kacang soya. Seperti sedia maklum, minyak sayuran kaya dengan lemak tidak tepu (unsaturated fat) yang berbentuk cecair di suhu bilik. Bagaimana ia boleh berubah menjadi pepejal?

Disini, saintis makanan memproses minyak sayuran menjadi marjerin yang seakan akan menyerupai rasa dan rupa mentega. Proses ini dinamakan hidrogenasi. Ia adalah proses memasukkan hidrogen dengan kehadiran pemangkin(Catalyst) kedalam minyak sayuran, seterusnya berubah bentuk menjadi pepejal di suhu bilik.

*Tetapi kes berbeza untuk marjerin  yang diperbuat daripada minyak kelapa sawit. Minyak sawit apabila didedahkan dengan suhu sejuk, ia akan secara semulajadinya terbentuk menjadi dua lapisan; lapisan pejal dan cecair. Lapisan pejal yang mendap dibawah inilah akan diambil untuk dijadikan marjerin. Perkara ini terjadi kerana nisbah lemak tidak tepu dengan lemak tepu adalah sama dalam minyak sawit. Oleh sebab itu, ia tidak memerlukan proses hydrogenasi ini.*

Sifat Fizikal dan Kimia

Mentega dan marjerin adalah triglyceride yang terbentuk daripada satu unit glycerol dan tiga unit fatty acid. Dengan kata mudah, kedua duanya adalah lemak. Perbezaan antara mentega dan marjerin akan dapat dilihat melalui perbandingan bahan utama yang berbeza fizikalnya di suhu bilik.

Mentega diperbuat daripada produk tenusu haiwan yang mengandungi rantaian kompleks terdiri daripada lemak tepu, lemak tidak tepu dan juga tinggi kandungan kolesterol. Kadar lemak tepu mempengaruhi struktur fizikal lemak haiwan. Kadar lemak tepu juga mempengaruhi London Dispersion Force.

Apabila London Dispersion Force yang tinggi mengikat rantaian lemak tepu, maka ia menjadikan lemak haiwan berbentuk pepejal di suhu bilik. Warna mentega kebiasaannya berwarna kuning. Ia menunjukkan terdapat sedikit carotene yang juga membawa maksud kehadiran vitamin A. Dari segi aroma, makanan yang menggunakan mentega memberikan haruman yang lebih enak, berbanding dengan makanan yang menggunakan marjerin.

Berbeza dengan marjerin yang diperbuat daripada minyak sayuran. Minyak sayuran mempunyai  peratusan lemak tidak tepu yang lebih tinggi berbanding dengan lemak tepu. Lemak tidak tepu mempunyai ikatan berganda (double bond).

Double bond ini mengganggu London Dispersion Force antara fatty acid, menjadikan ia lemah dan tidak mampu bersusun rapat antara satu sama lain. Maka, disebabkan itu minyak berbentuk cecair di suhu bilik. Warna marjerin yang diperbuat daripada minyak kelapa sawit berwarna kuning gelap yang menunjukkan kadar carotene yang tinggi.

Mentega mengandungi beberapa zat yang mungkin tidak dapat diperoleh daripada marjerin. Sebagai contoh vitamin D yang membantu menguatkan kesihatan tulang. Namun, pakar kesihatan lebih khuatir dengan kandungan lemak tepu yang tinggi dan kandungan kolesterol di dalam mentega. Hal ini kerana, pengambilan lemak tepu dan kolesterol yang tidak terkawal dikaitkan dengan kesihatan jantung. Berdasarkan kajian, apabila penggunaan lemak tepu diganti dengan lemak tidak tepu, risiko penyakit jantung dapat dikurangkan sebanyak 17%.

Untuk marjerin pula, kesan nutrisinya bergantung dengan jenis minyak sayuran yang digunakan semasa pembuatan marjerin. Logiknya, setiap jenis minyak mempunyai perbezaan kandungan nutrien. Marjerin kebanyakannya mengandungi lemak tidak tepu yang dikatakan sebagai lemak yang sihat. Tambahan pula, kehadiran sterol mampu merendahkan kolesterol LDL atau dikenali sebagai kolesterol jahat dalam darah. Namun, harus diingatkan bahawa makanan buatan manusia ini, mempunyai kekurangan. Kehadiran trans-fat sebagai produk sampingan semasa proses hydrogenasi minyak sayuran kepada marjerin menjadi kegusaran apabila ia dikaitkan dengan peningkatan risiko penyakit jantung dan pelbagai penyakit kronik yang lain.

Tambahan pula, sesetengah negara melarang sama sekali kehadiran trans-fat di dalam semua makanan terproses. Kebanyakan pengusaha makanan sudah mula menggunakan teknik alternatif untuk membuat marjerin. Teknik ini dinamakan interesterification dimana lemak tidak tepu didalam minyak sayuran diganti dengan lemak tepu. Teknik ini dikatakan lebih sihat kerana hampir tiada langsung kehadiran trans-fat didalam marjerin.

Disebabkan terdapat beberapa jenis lemak yang bagus dan ada pula yang berbahaya untuk kesihatan, ianya penting untuk kita mengetahui jenis lemak yang kita ambil.

Panduan diet 2015-2020 yang dikeluarkan oleh US mengesyorkan beberapa perkara:

Elakkan daripada pengambilan produk yang mempunyai trans-fatKurangkan pengambilan lemak tepu kepada 10 peratus daripada kandungan pengambilan kalori dalam sehariGantikan lemak tepu kepada lemak tidak tepu.

Kesemua perkara ini perlu dilakukan untuk mengelakkan penyakit kronik seperti serangan sakit jantung dan angin ahmar.

Bagaimana saya ingin memulakan permakanan yang sihat?

Fokus kepada menggantikan makanan yang mempunyai lemak tepu kepad lemak tidak tepu.

Cuba tips ini untuk diet anda.

Lihat label makanan. Elakkan daripada mengambil makanan yang mempunyai lemak transGunakan minyak berbanding lemak. Sebagai contoh gunakan minyak zaitun berbanding mentega. Dan gunakan minyak canola ketika memasak kek.Sediakan makanan 2-3 kali seminggu untuk mendapatkan omega 3. Bakar atau kukus dan elakkan daripada menggoreng ikan.Buang lemak daripada daging ataupun ayam yang kita masak

Mentega dan marjerin kelihatan serupa dan menjalankan tugas yang sama apabila digunakan di dapur untuk masakan mahupun pembuatan kek atau biskut. Tetapi, dari segi profil nutrisi  kedua duanya menunjukkan perbezaan.

Mentega mengandungi kandungan lemak tepu yang tinggi manakala marjerin mempunyai kandungan lemak tidak tepu yang tinggi tetapi mempunyai trans-fat. Kedua duanya mempunyai kelebihan dan kekurangan. Terpulang kepada pembaca untuk memilih. Asalkan pengambilan mentega atau marjerin adalah secara sederhana. Moderation is the key.

Andrews, R. (2012). All About Milk. Available at: Collins, C. (2013). What’s healthier, butter or margarine?. NZ Hearald. [online] Quadro Engineering, (n.d.). Production of Margarine and Low Fat Spreads. Available Reyes, V. (2013). Chemical structure of butter.


Aplikasi Matematik Dalam Kod ISBN

Apakah itu Kod ISBN dan aplikasi matematik kepadanya?

Dalam artikel ini, kami akan menerangkan berkenaan Kod ISBN, cara membacanya dan aplikasi matematik dalam penggunaan kod ISBN

Semasa anda membelek buku, pasti anda akan terlihat satu kod yang kebiasaannya berada di belakang kulit buku. Kod itu selalunya mempunyai 10 atau 13 angka. Kod itu adalah ISBN atau nama panjangnya ialah International Standard Book Number.

ISBN pada dasarnya berfungsi sebagai pengecam produk yang digunakan oleh penerbit, penjual buku, perpustakaan, peruncit internet dan peserta rantaian bekalan lain untuk pesanan, penyenaraian, rekod penjualan dan tujuan kawalan stok. ISBN mengenal pasti pendaftar, tajuk, edisi dan format buku tertentu.

Panjang ISBN adalah 10 angka sehingga akhir Disember 2006, namun sejak 1 Januari 2007, ia diubah kepada 13 angka. Setiap ISBN mempunyai lima bahagian yang didahului dengan perkataan ISBN dalam huruf tebal. Setiap bahagian di ISBN dipisahkan oleh satu jarak atau tanda sempang. Bahagian-bahagian tersebut adalah:

Sumber : Perpustakaan Negara Malaysia

Konsep matematik digunakan untuk menyemak sama ada ISBN sesebuah buku itu adalah betul atau tidak. Sebuah konsep yang dikenali sebagai aritmetik modulo digunakan untuk menyemak ISBN. Sebelum aplikasi aritmetik modulo dalam ISBN dibincangkan dengan lebih mendalam, konsep aritmetik modulo akan diterangkan terlebih dahulu.

Aritmetik modulo: Jika a dan b dianggap sebagai dua nombor bulat dan m adalah nombor bulat positif, maka, a dikatakan sepadan dengan b modulo m jika m membahagi perbezaan a dan b iaitu

CARA MENYEMAK KOD ISBN

Sebagai contoh, penulis merujuk kepada buku “A Classical Introduction to Modern Number Theory” oleh Michael Rosen yang mempunyai ISBN 978-1-4757-2103-4 untuk menulis artikel ini. Kita akan menyemak sama ada ISBN tersebut adalah betul berdasarkan langkah-langkah berikut:

1. Ambil 12 digit pertama ISBN 13 digit.

Dalam kes ini, 12 digit pertama ialah 978147572103.

2. Darabkan setiap nombor secara bergilir, dari kiri ke kanan dengan nombor.

Digit pertama didarabkan dengan 1, yang kedua dengan 3, yang ketiga dengan 1 semula, yang keempat dengan 3 lagi, dan seterusnya ke kesebelas didarabkan dengan 1 dan kedua belas dengan 3.

3. Tambahkan kesemua 12 jawapan.

9 + 21 + 8 + 3 + 4 + 21 + 5 + 21 + 2 + 3 + 0 + 9 = 106

4. Dengan mengaplikasikan aritmetik modulo, lakukan pembahagian modulo 10 pada hasil dari langkah 3.

106 ≡ 6(mod 10)

5. Ambil baki dari langkah 4. Sekiranya baki adalah sifar, angka kawalan adalah sifar. Sekiranya baki tidak sifar, tolak selebihnya dari 10. Jawapannya ialah angka kawalan anda.

Oleh sebab baki yang diperoleh adalah 6 (bukan sifar), maka tolak 6 daripada 10, 10-6=4. Kita akan memperoleh angka kawalan 4 yang mana ia adalah sama dengan angka kawalan sebenar.

DIGIT ISBN YANG TIDAK SAMA

Pembaca mungkin tertanya-tanya apakah yang akan berlaku sekiranya ada digit dalam ISBN yang mempunyai salah tempat atau salah nombor. Contohnya,pekerja kedai buku di sebuah tempat melakukan kesilapan dengan memasukkan ISBN978-1-4757-2103-4 kepada 971-8-4757-2103-4 di mana angka 1 dengan 8 bertukar tempat. Kita boleh menggunakan langkah-langkah diatas untuk mengenal pasti sama ada angka kawalan kedua-dua ISBN adalah sama.

1. 12 digit pertama ialah 971847572103.

2. Darabkan digit ISBN sama ada dengan 1 atau 3.

3. Tambahkan kesemua 12 jawapan.

9 + 21 + 1 + 24 + 4 + 21 + 5 + 21 + 2 + 3 + 0 + 9 = 120

4. Lakukan pembahagian modulo 10

120 ≡ 0 (mod 10)

5. Oleh sebab baki yang diperoleh adalah sifar, maka angka kawalan 0 tidak sama dengan angka kawalan sebenar.

Kesimpulannya, aritmetik modulo merupakan salah satu topik matematik yang mempunyai banyak aplikasi dalam kehidupan seharian. Seperti yang telah kita lihat, kita dapat mengenal pasti ketepatan ISBN dengan mengaplikasikan aritmetik modulo.

Sekarang, cuba pembaca ambil mana-mana buku yang pembaca miliki dan semak adakah ISBN yang terdapat di buku tersebut adalah betul bagi menguji kefahaman pembaca tentang artikel ini.

Apakah itu ISBN?Penggunaan Matermatik dalam KriptografiIreland, K., & Rosen, M. (1990). A Classical Introduction to Modern Number Theory (2nd ed., Vol. 84). New York: Springer-Verlag


Pomodoro : Teknik belajar yang sangat efektif

Apakah itu teknik Pomodoro?

Ia merupakan salah satu teknik belajar yang efektif. Dalam artikel ini, kami akan menceritakan serba ringkas bagaimana untuk melakukan cara belajar seperti ini.

Perintah Kawalan Pergerakan (PKP) di Malaysia sudah pun memasuki minggu yang ke-11. Penularan Covid-19 yang begitu cepat telah menyebabkan pihak kerajaan terpaksa mengambil langkah untuk melaksanakan PKP. Pelaksanaan PKP telah menyebabkan kebanyakan tempat-tempat awam seperti sekolah, universiti, kolej dan sebagainya terpaksa ditutup bagi mencegah Covid-19 daripada terus tersebar.

Namun begitu, banyak universiti dan kolej melaksanakan pembelajaran secara atas talian (online learning) bagi meneruskan sesi pembelajaran. Kebanyakan sesi pembelajaran ini dilakukan di rumah masing-masing (work from home).

Penulis melihat terdapat banyak rungutan daripada para pelajar apabila mereka mendapati sukar untuk mereka belajar di rumah. Antara faktor yang menjadi ketidakpuasan mereka ialah masalah rangkaian internet, kurangnya motivasi dan masalah keadaan di dalam rumah mereka sendiri.

Hal ini dapat difahami kerana sesi pembelajaran di kampus sangat berbeza dengan sesi pembelajaran di rumah. Pihak kampus menyediakan bahan bantu belajar yang lengkap di kampus selain motivasi untuk belajar sangatlah tinggi kerana terpaksa berpisah dengan keluarga dan mempunyai rakan-rakan yang dapat memberikan sokongan.

Bagi diri penulis yang juga seorang pelajar di universiti awam, penulis juga mendapati bahawa proses pembelajaran di rumah agak sukar kerana kurangnya motivasi untuk belajar atau menyiapkan tugasan yang diberikan selain daripada masalah internet. Namun demikian, penulis mengikuti satu teknik belajar yang sangat efektif yang dapat mendorong diri penulis untuk mengulang kaji pelajaran atau menyiapkan tugasan.

Teknik Pomodoro merupakan satu teknik belajar yang sangat efektif bagi diri penulis. Teknik ini banyak membantu semasa penulis mempunyai motivasi yang rendah semasa belajar di rumah. Tambahan pula, teknik ini sangat fleksibel kerana kita dapat memilih untuk belajar pada waktu yang kita ingini.

Teknik Pomodoro adalah kaedah pengurusan masa yang dikembangkan oleh Francesco Cirillo pada akhir 1980-an. Teknik ini menggunakan pemasa untuk membahagikan sesuatu kerja menjadi satu set selang masa yang dipisahkan dengan waktu rehat. Setiap selang masa dikenali sebagai Pomodoro yang berasal daripada perkataan Itali yang bermaksud tomato kerana pemasa yang digunakan Cirillo semasa belajar di universiti berbentuk tomato.

Kebiasannya teknik ini menggunakan formula “25 minit bekerja, 5 minit rehat” dan diulang sebanyak 4 kali yang mana jumlahnya adalah selama 2 jam. Teknik Pomodoro meningkatkan produktiviti dengan berehat berjadual pendek secara berkala. Bagi memudahkan para pelajar untuk menggunakan teknik ini, penulis membahagikan Pomodoro kepada tiga fasa: sebelum, semasa, selepas.

Sebelum memulakan sesi pembelajaran, penulis biasanya melakukan aktiviti-aktiviti seperti berikut:

Membersihkan diri untuk memberikan kesegaran semasa belajar dan menumpukan sepenuh perhatian semasa teknik ini dipakai.Makan dan minum yang secukupnya kerana proses pembelajaran memerlukan tenaga yang banyak.Menyenaraikan senarai tugasan yang ingin dilakukan dan pastikan ia adalah spesifik seperti menyiapkan beberapa soalan daripada tugasan yang diberikan atau membaca beberapa topik dalam buku. Tuliskan beberapa perkara yang anda rasa realistik untuk dilakukan semasa Pomodoro. Jangan lakukan sesuatu yang tidak realistik seperti menyiapkan projek akhir tahun yang mengambil masa setahun hanya dalam satu sesi Pomodoro! Kebiasannya, penulis menulis senarai ini pada sekeping kertas bagi membolehkan penulis tidak tersasar daripada tujuan.Pastikan bahan-bahan yang anda perlukan sudah pun tersedia. Contohnya, pastikan anda sudah memuat turun nota-nota yang anda perlukan semasa proses Pomodoro agar anda tidak membuang masa mencari atau memuat turun bahan-bahan diperlukan.Tetapkan panjang masa Pomodoro dan selang masa yang diperlukan. Walaupun Pomodoro pada asalnya “kerja 25 minit, rehat 5 minit”, anda boleh mengubah kepada masa yang anda inginkan. Sekiranya anda berasa 25 minit tidak cukup untuk anda belajar pada satu sesi, anda boleh menukarkannya kepada belajar selama 50 minit dan rehat selama 10 minit sebelum meneruskan sesi Pomodoro yang seterusnya.Sekiranya telefon pintar anda boleh mengganggu konsentrasi semasa sesi Pomodoro, anda digalakkan meletakkannya jauh dari tempat anda belajar. Sekiranya anda ingin menggunakan telefon pintar anda sebagai pemasa, anda boleh menetapkan nada dering yang hanya berbunyi apabila satu sesi Pomodoro tamat tetapi anda masih perlu meletakkannya jauh daripada anda.

Tumpukan sepenuh perhatian pada kerja atau pelajaran anda. Sekarang, anda sudah pun membuang segala gangguan, anda kini sudah boleh menumpukan perhatian pada kerja anda. Berhenti memikirkan perkara-perkara yang tidak ada kaitan dengan kerja atau pelajaran anda.Jangan menunggu masa Pomodoro untuk habis. Kesilapan yang biasa dilakukan ialah sering melihat waktu berbanding melakukan kerja. Hal ini menyebabkan sesi Pomodoro anda tidak efektif dan cuma membuang masa anda. Teruskan kerja anda dan berhenti apabila pemasa anda berbunyi.Cuba siapkan setiap tugasan yang anda senaraikan mengikut selang masa. Sebagai contoh, tugasan satu disiapkan pada selang masa satu dan seterusnya. Namun, jika anda memerlukan lebih masa, anda boleh menyambungnya pada sesi seterusnya.

Semasa waktu rehat, tandakan tugasan yang telah anda siap untuk menunjukkan yang anda telah membuat kemajuan dalam tugasan anda. Walaupun sedikit, hasil anda tetap berbaloi seperti peribahasa, sedikit-sedikit, lama-lama menjadi bukit.Pastikan anda berehat tidak lebih daripada waktu yang telah ditetapkan. Elakkan daripada melayari media sosial semasa rehat bagi mengelakkan anda daripada berehat terlalu lama dan kehilangan motivasi untuk meneruskan sesi Pomodoro.Anda boleh minum atau makan sedikit bagi memberi tenaga semasa sesi Pomodoro.Apabila anda telah selesai keseluruhan sesi Pomodoro (yang mengambil masa kira-kira 2 jam), nilai semula apa yang telah anda lakukan sepanjang sesi Pomodoro anda. Adakah sesi Pomodoro anda efektif? Adakah anda berjaya menyelesaikan kesemua tugasan yang anda tetapkan? Sekiranya masih terdapat kekurangan, anda masih boleh perbaiki dalam sesi Pomodoro yang seterusnya. Pada mulanya, anda mungkin akan melakukan banyak kesilapan mungkin dari segi pengurusan masa dan sebagainya. Namun, apabila anda sudah biasa, semuanya akan menjadi mudah bak kata pepatah, alah bisa tegal biasa.

Kesimpulannya, teknik ini merupakan teknik belajar yang boleh diamalkan oleh para pelajar. Anda hanya perlukan pemasa, kertas, pensil dan tugasan anda. Teknik ini sangat membantu semasa anda ketiadaan motivasi atau menghadapi kesukaran dalam menyusun masa untuk belajar.

Apabila anda sudah biasa dengan teknik ini, anda akan berasa berbaloi dengan hasil yang anda dapat sepanjang sesi Pomodoro daripada belajar selama berjam-jam yang kurang mendatangkan hasil. Oleh itu, inilah masanya untuk anda bertukar kepada teknik Pomodoro! Selamat beramal.


Kenapa Vaksin Covid-19 Masih Belum Ada?

Sebuah artikel terbitan akhbar ‘MAILNEWS’, pada april lepas telah melaporkan bahawa Saintis di China meramalkan Coronavirus , COVID-19 tidak akan lenyap seperti mana wabak SARS suatu ketika dahulu dan dijangka akan menjadi satu virus bermusim.

COVID-19 mudah terjangkiti diluar sedar yang dipanggil asimptomatik, dimana virus boleh tersebar dari seseorang ke seseorang tanpa mengalami sebarang simptom seperti demam dan batuk. Justeru, Perintah Kawalan Pergerakkan (PKP) dijalankan bagi mengesan pembawa asimptomatik ini dan mereka-mereka yang terjangkiti.

Pelbagai usaha dijalankan untuk mencari penawar kepada virus kecil ini. Ura-ura ada mengatakan virus akan mati jika terdedah kepada suhu yang panas. Penyelidik di Universiti Peking, China ada mengatakan tentang COVID-19 yang sensitif kepada haba yang tinggi.

Apa yang dimaksudkan tinggi disini adalah apabila ia mencapai suhu 56 degree Celsius dan terdedah paling kurang selama 30 minit. Namun, malangnya tidak ada negara yang mencapai suhu setinggi ini.

Ada juga yang mengatakan kandungan genetik virus akan rosak atau musnah dimana-mana permukaan apabila terdedah kepada sinaran ultraviolet (UV), akan tetapi tiada bukti yang menunjukkan pembasmian virus ini jika didalam badan.

Saintis tidak menggalakkan penggunaan sinaran UV keatas manusia kerana ianya boleh menyebabkan penyakit kanser kulit.

Persoalannya adalah, masih belum terhasilkah penawar vaksin bagi virus ini?

Apakah cabaran dalam penciptaan vaksin ini?

Menurut hasil perkongsian seorang pensyarah di Universiti Sains Malaysia, Dr Rohimah Mahmud, pensyarah Immunologi, semenjak, wabak ini menular bermula Disember, 2019 sehingga diisytiharkan pandemik oleh WHO, sebuah Organisasi Kesihatan Dunia, rata-rata syarikat persendirian, pusat-pusat penyelidikan dan institusi pengajian tinggi bahkan pertubuhan badan bukan kerajaan berlumba-lumba menghasilkan vaksin penawar kepada wabak COVID-19 ini.

Menurut portal, MarketView, saham bagi syarikat untuk menghasilkan vaksin ini mencanak naik membuktikan bahawa pasaran penghasilan vaksin COVID-19 mula mendapat tumpuan dunia. Antara pelopor penghasilan vaksin adalah syarikat Moderna, sebuah syarikat gergasi di Norwood, Massachusetts yang memfokuskan penghasilan vaksin.

Namun begitu, sampai ke hari ini, masih belum dinobatkan mana-mana vaksin berhasil melawan virus ini. Pelbagai cabaran dalam menghasilkan vaksin ini dan saintis penyelidik tidak akan sewenang-wenangnya meluluskan sesuatu vaksin tanpa mengambilkira pelbagai faktor dan kesan.

Tatkala ini, negara gergasi dunia seperti Amerika Syarikat dan China saling berlumba-lumba menghasilkan vaksin sehinggakan ada yang mencadangkan untuk diujikaji keatas individu sihat dalam masa terdekat ini.

Adalah penting, untuk para saintis bekerja keras dalam mencipta vaksin COVID-19, akan tetapi perlu diingatkan untuk tidak melepasi batasan-batasan dan hak sekitarnya. Bahkan, vaksin yang dihasilkan sebelum ini untuk penyakit campak, rubella, polio dan influenza sendiri juga memerlukan penelitian yang terperinci dan memakan masa yang agak lama sebelum digunapakai untuk kegunaan rawatan klinikal.

1. Penggunaan ke atas Manusia

Antara aspek yang perlu diambil kira adalah, protokol penggunaan vaksin COVID-19 keatas manusia perlu dikaji secara kajian in vivo berulang kali yakni menggunakan tikus makmal. Selain dari tikus, monyet dan musang turut digunakan dalam ujikaji vaksin. Musang dikatakan paling sesuai digunakan kerana struktur peparunya yang hampir sama dengan manusia.

Dalam dunia penyelidikan, saintis amat mementingkan hak asasi manusia dan nyawa mereka yang bernilai sekalipun tujuannya adalah semata-mata untuk kebaikan bersama. Perkembangan vaksin perlu dipantau dari semasa ke semasa supaya para saintis dapat memastikan tiada kesan sampingan penggunaan vaksin terhadap haiwan sebelum diuji keatas manusia.

Dalam pada itu, virus ini berpotensi untuk  mengalami mutasi ketika cuba menyesuaikan diri melawan vaksin sehingga boleh menyebabkan virus ini sekali lagi kembali aktif dan menyerang manusia.

2. Pelbagai Genetik Virus

Seterusnya,  penilaian signifikan terhadap strain COVID-19 adalah sangat penting, berikutan hasil dapatan jujukan genom virus melalui kaedah penjujukan generasi seterusnya (NGS) , bahawasanya kandungan genetik virus COVID-19 seakan-akan sama dengan jujukan genetik virus SARS dan MERS. Ini bertujuan agar penciptaan vaksin adalah spesifik kepada virus corona sahaja tanpa menyebabkan penyakit virus lain.

3. Dari Sudut Pandang Global

Dari sudut global pula, ada faktor sampingan yang turut mempengaruhi dalam penghasilan vaksin ini. Antaranya, dari sudut ekonomi, dimana kerajaan perlu menyediakan dana yang mencukupi kerana skop kajian vaksin ini dikatakan sangat reaktif dan memerlukan bahan kajian yang banyak dengan mengambil kira faktor kegagalan atas setiap ujian.

Ini bermakna kajian ini sangat mencabar sementelah pula wabak kian mendadak naik dan kadar kematian yang tinggi. Dari sudut tenaga kerja manusia pula, kajian ini sangat memerlukan kepakaran dalam bidang molekular bagi tujuan penyelidikan.

Justeru itu, rentetan faktor inilah yang menyebabkan, sehingga hari ini pihak Food and Drug Administration (FDA), suatu badan yang melindungi kesihatan awam dengan memastikan ubat-ubatan yang digunakan adalah selamat dan terkawal, tidak pernah meluluskan sebarang vaksin atau penggunaan dadah tertentu bagi merawat COVID-19 sehingga penemuan vaksin diyakini sepenuhnya tidak akan menjejaskan kemaslahatan masyarakat.

Vaccine covid-19 development – YoutubeDanyal Hussain, 28 April 2020, Covid-19 will not be eradicated and will become a seasonal virus, Chinese scientist predict. – Daily MailJiang S., (2020). Don’t rush to deploy COVID-19 vaccines and drugs without sufficient safety guarantees. – Nature Maslow J. N., (2018). The cost and challenge of vaccine development for emerging and emergent infectious diseases. The Lancet


Mazhab-mazhab dalam mekanik kuantum

Sebelum kita membincangkan secara mendalam mengenai falsafah-falsafah dalam mekanik kuantum, eloklah sekiranya kita faham apa itu mekanik kuantum dan apakah falsafah yang dibawa kerana implikasi mekanik kuantum ataupun fizik secara amnya.

Kita bayangkan ada satu objek bergerak secara lurus di atas satu paksi x. Objek ini dikenakan satu daya keatasnya jadi ianya akan bergerak dengan satu pecutan. Dalam mekanik klasik, kita boleh tentukan di mana objek itu berada pada masa-masa yang lain dengan menggunakan persamaan Newton, F = ma, dan juga halaju pada keadaan awal iaitu pada masa t = 0.

Rajah 1. Suatu objek yang bergerak di atas paksi .

Mekanik kuantum cuba untuk menyelesaikan masalah ini melalui pendekatan berbeza, yang mana kita akan mencari fungsi gelombang (wave function), melalui persamaan Schrödinger. Nanti saya terangkan kenapa kita perlu kepada fungsi gelombang ini.

Persamaan Schrödinger bersandar masa.

Fungsi persamaan ini adalah sama dengan persamaan Newton di atas, yang mana menyelesaikannya kita akan dapat menentukan kedudukan suatu objek itu pada masa-masa yang lain.

Dengan menyelesaikan persamaan Schrödinger kita dapat satu fungsi gelombang. Apakah kaitannya dengan objek tadi? Sedangkan tujuan kita menyelesaikan persamaan tadi adalah untuk mengetahui kedudukan objek, bukannya satu fungsi ataupun gelombang. Max Born, seorang fizikawan Jerman telah menafsirkan nilai mutlak fungsi gelombang kuasa 2, bersamaan dengan kebarangkalian suatu objek berada di x pada masa t.

Rajah 2. (a) Suatu fungsi gelombang. Objek berkebarangkalian tinggi di A berbanding di B. (b) Fungsi gelombang bagi objek m di (c).

Tafsiran ini menggambarkan ketidakpastian dalam menentukan kedudukan objek itu, walaupun kita tahu segala maklumat mengenai objek itu-sehingga dapat tahu keadaan objek pada masa tertentu (dalam contoh mekanik klasik di atas, kita diberi daya dan halaju awal untuk dapatkan kedudukan pada masa t).

Sifat ketidakpastian ini menggusarkan ramai fizikawan yang lain, Einstein khasnya. Mereka tertanya-tanya adakah ini adalah suatu sifat semula jadi mahupun teori ini tidak lengkap. Maka timbullah pelbagai mazhab (fahaman) dalam mekanik kuantum.

Terdapat banyak mazhab dalam mekanik kuantum, yang mana setiap satunya mempunyai kelebihan dan kekurangannya yang tersendiri. Apa yang dihuraikan dalam penulisan ini hanya menggambarkan mazhab-mazhab yang ternama dan sesuai dengan gambaran kuantum yang diterangkan di atas.

Kita cuba fahami falsafah dalam setiap mazhab dengan memberikan satu contoh. Jika kita melakukan satu eksperimen dan mendapati satu partikel berada di kedudukan A. Di manakah partikel itu berada sebelum eksperimen itu dilakukan?

Partikel itu tiada di mana-mana. Pendirian ini berkait dengan Bohr dan rakan-rakannya. Tindakan mencerap kedudukan partikel itu menyebabkan partikel itu dipaksa untuk berada di situ.

Cerapan itu bukan sahaja mengganggu subjek malah menghasilkan nilai yang diperolehi. Tetapi jika ini adalah benar, maka pencerapan adalah sesuatu yang pelik kerana menganggu sistem kuantum partikel tersebut.

Ini akan membawa kepada masalah secara falsafahnya, seperti: Di manakah letaknya bulan sebelum kamu melihatnya? Mengikut fahaman ini, maka bulan itu tiada di mana-mana sebelum ini, cuma melihatnya membuatkan ia berada di situ.

Walaubagaimanapun, fahaman ini ditambah baik dengan teori dekoherenan (runtuhan fungsi gelombang), iaitu fungsi gelombang yang berubah bersandar kepada cerapan.

Teori ini menyatakan suatu fungsi gelombang itu akan superposisi, iaitu pertindanan dua atau lebih gelombang secara lokal apabila kita juga mengambil kira fungsi gelombang dari suatu cerapan itu.

2. Realis dan deterministik/Einsteinisme.

Partikel itu berada di A. Pendirian ini dipelopori oleh Einstein, yang mana dalam satu surat Einstein ada menyebut “As I have said so many times, God doesn’t play dice with the world.”

Tetapi jika ini adalah benar, maka mekanik kuantum adalah sebuah teori yang tidak lengkap. Bagi mereka, ketidakpastian adalah kejahilan diri sendiri dan bukannya satu sifat semula jadi.

Jika begitu, fungsi gelombang tidak mengandungi semua maklumat dan maklumat tambahan diperlukan untuk memberi gambaran sebenar partikel itu.

Einsteinisme menganggap fungsi gelombang dan sifat-sifat kuantum yang lain itu adalah suatu yang nyata/real. Maka suatu fungsi gelombang itu wujud di alam semula jadi seperti partikel-partikel proton, elektron dan sebagainya.

Partikel itu berada di mana-mana secara serentak di alam selari. Fahaman ini berbeza dengan Bohrisme. Everettisme menyatakan bahawa suatu cerapan itu terhasil dari superposisi fungsi gelombang dari segala kemungkinan yang ada, yakni ‘seluruh’ alam termasuk alam-alam selari yang lain.

Walaubagaimanapun, konsep alam selari ini tidak boleh diuji kerana tidak nyata dan fizikal, dan jika kita boleh mencerapnya, ianya tidak bermakna lagi kerana alam itu sudah menjadi alam kita. Secara hujahnya, fahaman ini memungkinkan manusia boleh hidup selama-lamanya.

Contohnya, jika ajal seseorang itu pada tahun 2020, pada alam selari yang lain ajalnya pada 2025, pada alam yang lain ajalnya 2040, dan seterusnya. Maka, akan ada manusia yang hidup selama-lamanya, dan kita pasti ini tidak berlaku.

Walaupun fahaman ini boleh menerangkan pelbagai paradoks kuantum seperti paradoks kucing Schrödinger, tetapi akhirnya, fahaman ini tidak diambil serius oleh fizikawan, tetapi ianya amat popular dalam cerita sains fiksyen.

Menolak untuk menjawab. Mereka berpendapat, ‘Apa gunanya mencari keadaan partikel sebelum cerapan? Sedangkan kita hanya tahu andaian kita adalah betul atau salah setelah suatu cerapan dibuat.’

Fahaman ini menganggap fungsi gelombang itu hanyalah alat untuk mengira kebarangkalian dan nilai akhir cerapan. Tiada makna tersirat dalam fungsi gelombang dan ianya tidak wujud secara fizikal.

Namun, fahaman ini kurang diguna pakai lagi kerana banyak idea-idea terbaharu yang bercanggah dengan fahaman ini, contohnya dekoherenan fungsi gelombang, yang mana kita boleh tahu kewujudan suatu partikel (walaupun tidak tahu di mana kedudukannya) sebelum cerapan dibuat. Seolah-olah, dengan melihat riak dalam lopak air, kita tahu ada batu yang jatuh ke dalamnya walaupun kita tidak tahu kedudukannya secara tepat.

Terdapat banyak lagi mazhab-mazhab yang cuba menerangkan konsep-konsep yang terdapat dalam kuantum mekanik, hingga Bohr sendiri berkata “If you are not confused by quantum physics then you haven’t really understood it.” Termasuk juga Richard Feynman, “I think I can safely say that nobody understands quantum mechanics.”


Asas Ilmu Tani Hapus Stigma Tangan Panas

Susulan Perintah Kawalan Pergerakan (PKP) yang diisytiharkan oleh Kerajaan Malaysia pada 18 Mac 2020 yang lalu, satu situasi yang agak ganjil telah berlaku. Tanpa kita duga, permintaan terhadap biji benih dan peralatan menanam telah meningkat sebanyak 70 peratus. Siapa sangka semakin ramai rakyat Malaysia berminat untuk bercucuk tanam?

Pernahkah anda dengar seseorang itu mempunyai tangan panas? Katanya, dia tanam apa-apa pokok pun tidak hidup. Mungkin ada juga di antara kita yang pernah berjinak-jinak untuk bertani di halaman rumah tetapi tidak membuahkan hasil yang kita jangkakan. Maka, kita mengalah dan hanya membeli sayur-sayuran di pasar. Adakah kita mempunyai sindrom tangan panas?

Sebenarnya, apa-apa yang kita usahakan perlu diperkuat dengan ilmu pengetahuan yang betul dan tepat. Tiada kajian khusus yang mengatakan bahawa tangan panas merupakan satu penyakit mahupun sindrom yang tidak boleh diubati. Sebaliknya, tangan panas hanyalah suatu tanggapan yang dilabel oleh masyarakat kepada mereka yang tidak pandai bertani. Mari kita pelajari beberapa asas ilmu tani yang penting bagi menangkis stigma ini.

Apa-apa yang kita lakukan perlu mempunyai asas yang kukuh untuk dijayakan. Sebagai permulaan, eloklah kita bertani dengan tanaman yang mudah bercambah dan membesar untuk menaikkan semangat kita. Sayur-sayuran daun seperti kangkung, sawi dan bayam serta sayuran buah seperti bendi dan jagung amat mudah untuk hidup dan dijaga.

Bagi yang tinggal di kampung, kawasan luar rumah ialah tempat terbaik untuk bertani. Namun, mereka yang tinggal di bandar, rumah bertingkat atau ruang yang terhad sudah tentu akan berfikir beberapa kali sebelum mula bertani. Jangan risau kerana kita boleh menggunakan teknik pertanian moden seperti hidroponik yang tidak memerlukan ruang yang luas.

Biji benih, media tanaman dan air adalah tiga komponen utama yang kita perlukan. Biji benih komersial telah dirawat dengan racun kulat bagi menghindarkan jangkitan kulat terhadap biji benih. Biasanya, tanah campuran digunakan sebagai media tanaman. Jika kita ingin menggunakan teknik hidroponik, jenis-jenis media yang biasa digunakan ialah span, sabut kelapa dan LECA (sejenis bebola tanah liat).

Light Expanded Clay Aggregate (LECA)

Selepas menanam, sudah tentu kita perlu membaja kerana kandungan nutrien sedia ada di dalam tanah tidak menjamin pertumbuhan pokok yang optima. Baja tanaman terbahagi kepada dua jenis iaitu baja organik dan baja kimia. Baja organik ialah bahan-bahan semula jadi yang mereput dan terurai lantas menghasilkan nutrien seperti sisa dapur, hampas padi dan hampas tebu. Baja kimia pula ialah bahan buatan atau sintetik yang mengandungi nutrien tersedia untuk diserap oleh akar pokok.

Setiap tanaman memerlukan kadar nutrien yang berbeza. Terdapat 17 nutrien yang diperlukan untuk pertumbuhan pokok yang optima yang dibahagikan kepada makronutrien dan mikronutrien. Cukuplah untuk kita fokus kepada tiga makronutrien utama iaitu nitrogen, fosforus dan kalium.

Nitrogen ialah nutrien yang mendorong pertumbuhan daun dan pokok manakala fosforus membantu dalam pertumbuhan akar. Kalium pula amat diperlukan bagi proses pembentukan bunga dan buah.

Jika kita lihat pada setiap peringkat tumbesaran pokok, proses percambahan benih dan pertumbuhan pokok memerlukan nutrien, media, air dan cahaya. Seterusnya, proses pembungaan dan pembentukan buah memerlukan bantuan agen pendebungaan seperti lebah. Agen pendebungaan bertindak menyebarkan debunga jantan ke bunga betina. Akhirnya, bunga yang telah disenyawakan akan bertukar menjadi buah.

Sebenarnya, pembungaan ialah proses paling kompleks dalam fisiologi tanaman. Namun demikian, bunga dan buah yang muncul akan melahirkan kepuasan dan kegembiraan buat petani. Lebih-lebih lagi jika tanaman itu ialah hasil usaha kita sendiri mencangkul, menanam, menyiram dan membaja.

Ramai orang menganggap aktiviti bertani adalah hak eksklusif pakcik dan makcik yang sudah berpencen. Kini, rata-rata orang muda mula menggemari pertanian moden dan tanaman dekorasi. Marilah kita sama-sama menjadikan aktiviti bertani sebagai hobi walaupun selepas tempoh PKP tamat. Pertanian ialah fardhu kifayah yang amat dituntut dalam Islam dan hasil tanaman tersebut merupakan amal jariah buat kita.

BERNAMA. (2020). Benih catat permintaan tinggi di kedai tanaman ‘online’. Featured image dari: Thehealthy


Anda Fikir Rumah Anda Bersih? Fikir Sekali Lagi

Tanpa kita sedari, setiap hari kita telah terdedah kepada berjuta-juta partikel halus yang bebas berterbangan di udara termasuk pelbagai jenis mikroorganisme yang boleh membawa kesan kepada seseorang individu sama ada baik atau buruk.

Anda fikir anda keseorangan selama ini? Jangan risau anda tak keseorangan pun, mikrob ada di mana-mana. Percaya tak yang manusia sebenarnya menghabiskan hampir 90% masa mereka di dalam persekitaran dalaman berbanding persekitaran luaran?

Untuk pengetahuan anda, kesihatan manusia lebih mudah dipengaruhi oleh komuniti mikrob di dalam persekitaran dalaman seperti rumah, sekolah, pejabat, bangunan, hospital dan sebagainya. Ada di antara komuniti mikrob di udara tersebut boleh menyebabkan penyakit seperti pneumonia, asma dan alahan.

Malahan, terdapat perdebatan daripada beberapa kajian yang menyatakan kurangnya pendedahan sewaktu kanak-kanak kepada kepelbagaian komuniti mikrob di dalam dan sekitar kawasan rumah boleh menyebabkan pertambahan kepada insiden alahan dan penyakit autoimun iaitu gangguan daripada sistem pertahanan badan manusia yang menyerang sel-sel tubuh badan yang sihat.

Secara amnya, rumah kita sendiri boleh menjadi sumber tempat pembiakan bakteria, kulat, virus dan sebagainya. Antaranya ialah,

Sinki, tong sampah, peti sejuk

Tandas, kepala pancuran air

3. Bilik tidur dan Ruang Tamu

Sarung bantal, kain cadar, lantai

1. Bakteria Pada Manusia

Salah satu puncanya adalah daripada manusia itu sendiri. Kebanyakan bakteria di dalam rumah berasal daripada kulit dan saluran usus manusia yang terdiri daripada kategori Proteobacteria, Actinobacteria, Firmicutes, and Micrococcus.

Apabila seseorang individu itu berpindah ke kediaman yang baharu, komuniti mikrob di kediaman tersebut akan berhubung dengan komuniti mikrob di kulit penghuni rumah tersebut. Bakteria daripada rongga mulut kerapkali dijumpai pada sarung bantal manakala bakteria daripada najis manusia seringkali dijumpai pada mangkuk tandas.

Bakteria boleh disebarkan oleh air melalui kepala pancuran air, kepala paip air dan tandas. Pembiakan bakteria boleh berlaku sekiranya terdapat kebocoran air, air melimpah ke kawasan lantai dan sewaktu musim hujan.

Kelembapan yang terkumpul di dalam rumah akan memudahkan bahan cemar di tempat tersebut menembusi permukaan dan dipencarkan sebagai bioaerosol iaitu mikroorganisme yang hidup di udara. Sebab itu kita dapat lihat pertumbuhan kulat atau kulapuk di kawasan-kawasan yang dilimpahi air selepas banjir.

Penyebaran bakteria di udara ke dalam rumah adalah melalui komponen pengudaraan semula jadi seperti tingkap dan pintu, manakala bakteria di persekitaran sekeliling boleh disebarkan melalui kasut. Komuniti mikrob yang dijumpai pada lantai dan karpet rumah adalah berbeza dari segi perbezaan budaya.

Sebagai contoh, orang Jepun akan membuka kasut sebelum masuk ke dalam rumah. Komuniti mikrob di lantai rumah mereka kebanyakkannya didominasi oleh bakteria daripada kulit manusia. Binatang peliharaan dan tumbuhan juga adalah punca kepada penyebaran mikroorganisme di dalam rumah. Sama seperti budaya di Malaysia bukan.

Sama seperti di rumah, komuniti bakteria di pejabat, bilik darjah, hospital dan tempat komuniti yang lain adalah jenis bakteria daripada manusia dan tanah. Perbezaan utama antara rumah dan tempat awam sebegini adalah dari segi jumlah manusia di tempat tersebut.

Secara positifnya, kepekatan bioaerosol bakteria adalah berhubung kait dengan jumlah manusia dan jenis-jenis aktiviti manusia di sesuatu tempat. Walaupun udara di persekitaran dalaman di tempat-tempat awam menyerupai udara di persekitaran luaran, jumlah bakteria pada badan manusia adalah dua kali ganda lebih banyak di tempat-tempat awam yang lebih sesak.

Dalam secara tak sedar, kita boleh membawa balik kuman-kuman dari tempat tersebut ke dalam rumah.

Tidak dapat dinafikan bahawa kehidupan seharian kita tidak akan lari daripada terdedah kepada komuniti mikrob. Paling kurang kita mempunyai kesedaran untuk memastikan persekitaran rumah kita bersih dan selamat. Di musim perayaan ini, eloklah kita mengambil inisiatif untuk membersihkan kawasan persekitaran rumah kita. Bak kata pepatah, ‘Rumahku, syurgaku’.

Fujiyoshi, S., Tanaka, D., & Maruyama, F. (2017). Transmission of airborne bacteria across built environments and its measurement standards: a review. Frontiers in microbiology, 8, 2336.Prussin, A. J., & Marr, L. C. (2015). Sources of airborne microorganisms in the built environment. Microbiome, 3(1), 78.


Adakah Hydroquinone perlu untuk Kulit anda?

Adakah hydroquinone untuk anda?

Mendengar nama ini mesti anda pernah dengar bukan?

“Apa benda hydroquinone ni?”

Hydroquinone ni merupakan bahan peluntur kulit untuk merawat masalah kulit yang berkaitan hiperpigmentasi. Kiranya seperti ‘gold standard’ seantero dunia. Tetapi bahan ini dilarang penggunaannya di sesetengah negara luar seperti Eropah.

Oh ya Malaysia benarkan tidak penggunaan hydroquinone ini? Sudah tentu tetapi ia dikawal di bawah Kawalan Racun Berjadual.

Tidak lupa juga hydroquinone ini boleh dijumpai dalam bentuk krim topikal dalam produk farmaseutikal atau dalam bahan kosmetik.

Hydroquinone bertindak untuk menghalang penghasilan melanin. Melanin adalah kompoun pigment yang dihasilkan oleh sel melanocytes. Dan ia akan memberikan warna gelap pada kulit anda.

Jadi dengan terhalangnya pembentukan melanin, kulit baru yang terhasil pada permukaan epidermis lebih kurang melanin dan lebih cerah!

Mengapa bahan ini amatlah popular di kalangan industri kosmetik dan farmaseutikal?

Bahan ini merupakan dambaan wanita di luar sana kerana ia boleh memutihkan kulit dan memudarkan parut jerawat.  Ia bertindak sebagai peluntur warna kulit dan menghalang penghasilan melanosit (pigmen kulit) jadi tidak hairanlah kesannya cepat dalam masa 3 hari dengan dos yang tinggi dan berlebihan.

Siapakah yang perlukan hydroquinone?

Bolehkah kita memakai bahan produk mengandungi hydroquinone ini?

Jawapannya ya! Sekiranya anda mempunyai:

Hiperpigmentasi (melanin berlebihan pada permukaan kulit) – ia merupakan satu keadaan dimana kulit menghasilkan melanin berlebihan dan menyebabkan tompok gelap akibat keradangan dan kecederaan pada kulit.

Keradangan pada permukaan kulit ini merangsang penghasilan melanosit untuk menghasilkan lebih banyak melanin, maka lebih banyak pigmen dipindahkan pada dasar kulit.

Melasma (penghasilan melanin) – kondisi kerosakan kulit akibat terdedah pada cahaya matahari berterusan dan paling cenderung berada di daerah pipi, atas bibir, dagu, dahi dan bahagian lain yang terdedah dengan matahari. Melasma ini selalunya terjadi pada individu yang berkulit sawo matang dan gelap.

Formula mudah: Melanin sukakan matahari!

Berapakah kepekatan yang selamat digunakan?

Bagi pengguna kosmetik, penggunaan bahan hydroquinone dalam produk kosmetik adalah dilarang sama sekali jika kita lihat pada panduan Bahagian Regulatori Farmasi Negara (NPRA), Kementerian Kesihatan Malaysia (KKM). Malah, banyak produk kosmetik telah ditarik semula notifikasi kerana telah dikesan bahan racun berjadual ini.

Bagaimana pula dengan kosmetik yang tidak dinyatakan bahannya dan spesifikasi dengan NPRA? Pengguna akan terdedah dengan risiko bahan ini terutamanya jika tidak diketahui peratus bahan tersebut.

Sekiranya anda ingin menggunakan hydroquinone, kini ia boleh didapati dalam bentuk krim topical dari kaunter farmasi berdekatan. Krim ini didapati dengan dos yang selamat iaitu bawah 4%

Tapi harus diingat bahawa penggunaan produk ini mestilah di bawah preskripsi doktor dan ahli farmasi.

Jika anda ragu ragu dengan kesannya, terdapat juga beberapa ujian klinikal yang menunjukkan keberkesanan bahan ini pada hiperpigmentasi.

Proses depigmentasi ini dapat dilihat selepas 5-7 minggu dan rawatan perlu diteruskan sekurangnya 3 bulan- 1 tahun. Hydroquinone juga selalunya diformulasikan bersama tabir suria, retinoids dan glycolic acid untuk manfaat tambahan.

Mengapa bahan ini dilarang dalam kosmetik tetapi dibenarkan dalam produk farmaseutikal??

Ya tidak ya juga kan?

Apabila produk ini didaftarkan sebagai produk farmaseutikal, kawalan terhadap bahan ini di bawah akta racun berjadual sebelum selamat diberi kepada pengguna. Malahan, proses pendaftaran produk ini memerlukan sokongan ujian klinikal, jurnal dan kestabilan data demi keselamatan,keberkesanan dan kecekapan sesuatu produk.

Produk kosmetik pula tidak memerlukan prosedur yang rumit sebegini melainkan menyatakan bahan formulasi dan nama produk untuk memohon notifikasi (NOT).

Jadi lebih selamat bukan beli dari kaunter di bawah nasihat farmasi atau doktor berbanding beli dalam bentuk kosmetik?

Jadi apakah kesan sampingan penggunaan produk ini?

Kesan sampingan yang kita boleh jangka dari penggunaan produk ini antaranya Ochronosis, pigmentasi biru kehitaman pada kulit terutamanya dengan penggunaan hydroquinone dalam jangka masa yang panjang dengan kepekatan 2%.

Kesan iritasi juga berlaku seperti kulit kering, pedih, keradangan, erythema (permukaan merah pada kulit), selaran matahari, sensitif dan lebih buruk lagi hiperpigmentasi (bintik hitam yang rata pada kulit)

Tambahan lagi, matahari menjadi punca simptom ini semakin teruk jika tiada perlindungan kulit seperti pelindung matahari, topi, pakaian pelindung dan payung!

Kesan dari penggunaan produk ini boleh menghalang proses pigmentasi (depigmentasi) yang mengurangkan perlindungan pada kulit dari pancaran cahaya matahari dan meningkatkan risiko kanser kulit.

Tambahan lagi, kesan toksik hydroquinone juga boleh membawa kepada kegagalan fungis pada buah pinggang dan hati , sakit pada abdomen, kejang dan koma. Kajian terhadap haiwan seperti tikus dan arnab menunjukkan hydroquinone boleh menyebabkan ketoksikan akut.

Kesimpulannya : Kepintaran manusia dan teknologi

Adakah hydroquinone ini untuk semua orang? Ia tetap terpulang kepada pilihan pengguna bila diimbangi semula kesan buruknya dan kebaikannya. Bukan sahaja hydroquinone semata, masyarakat perlu tahu indikasi sesuatu bahan agar pengguna lebih peka terhadap kesan sampingan sebelum membeli sesuatu produk.

Kini banyak aternatif hyroquinone yang diformulasikan untuk mengurangkan iritasi dan kesan sampingan pada kulit. Sudah tentu ia akan mengambil masa yang lama untuk mengilangkan pigmentasi daripada kulit.

Seolahnya lama masa diambil untuk adanya hiperpgimentasi, seberapa lama itulah masa diambil untuk memudarkannya. Pilihan ada di tangan konsumer, mahukan kesan yang cepat tapi membahayakan atau kesan yang lambat tapi selamat?

Agorku, E. S., Kwaansa-Ansah, E. E., Voegborlo, R. B., Amegbletor, P., & Opoku, F. (2016). Mercury and hydroquinone content of skin toning creams and cosmetic soaps, and the potential risks to the health of Ghanaian women. SpringerPlus, 5, 319. https://doi.org/10.1186/s40064-016-1967-1Bandyopadhyay D. Topical treatment of melasma. Indian J Dermatol 2009;54:303-9Chandra, M., Levitt, J., & Pensabene, C. A. (2012). Hydroquinone Therapy for Post-inflammatory Hyperpigmentation Secondary to Acne : Not Just Prescribable by Dermatologists, 232–235. Ngan, A. V., Writer, S., Amanda, A. P., & Zealand, N. (2020). Postinflammatory hyperpigmentation, (December 2015). https://doi.org/10.1016/S0151-9638(12)70127-8.


Emak Darah Jenis O mempunyai Risiko Bayi Kekuningan

Bagi pengetahuan semua, ibu yang mempunyai darah jenis O akan mempunyai kebarangkalian yang lebih tinggi untuk mempunyai anak yang kekuningan ketika baru lahir. Untuk memahami kenapa perkara ini berlaku, kita kena faham mengenai ‘ABO blood grouping system‘

Seperti yang kita tahu badan manusia tidak akan membenarkan bendasing seperti bakteria, virus, kulat dan juga sel-sel yang lain untuk memasuki badan kita. Cara badan kita nak kenalpasti bendasing ini adalah mengenal pasti antigen-antigen yang terletak pada permukaan sesuatu bendasing tersebut.

Antigen ini kita boleh umpamakan seperti Kad pengenalan kita. Setiap seorang daripada kita mempunyai IC sebagai bukti yang kita ini adalah rakyat Malaysia. Siapa yang tidak mempunyai IC ataupun dia mempunyai passport adalah bukan rakyat Malaysia. Jadi kita tahu siapa yang sebenarnya betul-betul rakyat Malaysia ataupun pendatang asing.

Ini memudahkan penguatkuasaan undang-undang jika berlakunya sesuatu perkara. Begitu juga antigen ini. Ia boleh digambarkan seperti IC yang menunjukkan bahawa sel itu berasal daripada tubuh badan kita sendiri ataupun sesuatu yang asing.

Jika ia asing, maka sel darah putih akan menangkap ataupun istilah yang lebih tepat adalah memakan sel asing tersebut dan membunuhnya. Inilah adalah salah satu mekanisma pertahanan badan untuk mengelakkan bendasing mencerobohi badan.

Dalam sel darah merah, ada beberapa jenis antigen yang digunakan untuk system grouping. System grouping bagi sel darah merah yang selalu digunakan di Malaysia ada 2 jenis iaitu ABO dan juga rhesus. Untuk pengetahuan anda semua, sebenarnya kita ada lebih daripada 30 sistem grouping yang lain.

Dalam post ini kita cerita pasal ABO grouping sahaja.

Jenis darah seseorang itu ditentukan dengan mengenal pasti jenis antigen yang wujud di permukaan sel darah merah orang tersebut. Jika sel darah itu ada antigen jenis A, maka darah itu jenis A. Jika sel darah itu ada antigen jenis B, maka kita katakan ia adalah darah jenis B.

Apa pula cerita darah jenis O? Pada darah jenis O tidak wujudnya kedua-dua antigen tersebut. Makna kata, Antigen A dan B tidak wujud pada permukaan sel darah merah orang yang mempunyai darah jenis O. Kalau darah jenis AB pula bermaksud, kedua-dua antigen A dan B itu hadir pada permukaan sel darah merah

Yang paling penting adalah perkara yang akan saya terangkan ini. Sesiapa yang mempunyai darah jenis A akan menghasilkan antibodi yang akan melawan darah jenis B. Manakala, siapa yang mempunyai darah jenis B pulak akan menghasilkan antibody untuk melawan darah jenis A.

Orang yang mempunyai darah jenis O pula akan menghasilkan antibody yang akan melawan kedua-dua darah jenis A dan juga B. Orang yang mempunyai darah jenis AB pula tidak akan menghasilkan antibody untuk melawan kedua-dua jenis antigen tersebut.

Darah Jenis A —–> menghasilkan antibody B

Darah Jenis B —–> menghasilkan antibody A

Darah jenis O —–> menghasilkan antibody A dan B

Darah jenis AB —–> tidak menghasilkan antibody

Jadual ringkas berkenaan kumpulan darah ABO berserta antibodi yang dihasilkan oleh mereka

Antibodi ni apa pulak ye? Secara ringkasnya antibodi ini adalah protein yang akan menyerang sel yang mempunyai antigen yang sama dengan antibodi tersebut. Sebagai contoh, antibodi B akan menyerang sel darah merah jenis B disebabkan ia mempunyai antigen B pada permukaan sel darah merah itu. Sebab itulah darah jenis A tidak boleh didermakan pada orang yang mempunyai darah jenis B.

Hanya bayi yang mempunyai darah selain daripada O iaitu A, B dan AB akan mempunyai risiko yang tinggi untuk kuning. Kalau bayi itu sendiri mempunyai darah jenis O, ianya tidak berisiko untuk mendapat kuning walaupun emak mempunyai darah jenis O. Ini kerana seperti yang saya katakan diatas bahawa seseorang yang mempunyai darah jenis O akan menghasilkan antibody untuk melawan darah jenis A, B dan juga AB. Antibody inilah yang akan masuk ke dalam bayi dan merosakkan sel darah merah bayi.

Ketika proses kelahiran, darah O ibu yang mempunyai Antibody A dan B mempunyai kemungkinan bercampur dengan darah bayi dan menyebabkan antibody ini menyerang sel darah bayi. Ini menyebabkan sel darah merah itu pecah dan produk akhir daripada sel darah merah adalah bilirubin. Bilirubin inilah yang menyebabkan kekuningan pada bayi.

Jika kandungan bilirubin dalam darah terlampau tinggi, maka perlunya bayi tersebut menjalani ‘phototherapy’ untuk mengurangkan jaundice.

Oleh sebab itulah doktor akan sentiasa tanya berkenaan jenis darah ibu. Ini kerana darah ibu jenis O akan mempunyai risiko yang tinggi untuk mempunyai bayi yang kekuningan